(GAMBAR) Hias Rumah Sewa Flat 805 sqf Dengan Perabot Hotel Terpakai. Hasilnya memang sempoi

Ramai alami masalah untuk menata hias atau deko rumah yang bersaiz kurang dari 1000 kaki kan? Ada juga yang kata, “Anak sorang dua boleh lah duduk rumah flat kecil ni.” Sebenarnya, kecil atau besar rumah tu, yang penting kita perlu pandai olah dan memanfaatkan setiap ruang.

Lagi satu, kalau nak mendeko rumah tak semestinya perlu guna barang-barang yang mahal. Pokoknya, perlu bijak memilih. Seperti yang dilakukan oleh Noor Hafiza Bte Mohamad ini. Rumah flat yang didiami hanya berkeluasan 805 kaki eprsegi dengan 3 buah bilik.Tapi pemilik bijak memilih perabot dan mengolah ruang. Hasilnya, kemas dan rapi.

Rumah sewa kakak kecik jer, nak jugak bagi nampak comel dan cozy

Walaupun kakak masih menyewa di shop apartment dalam masa 4 tahun ni, nak jugak rasa macam duduk kat rumah sendiri.. Nak juga biar nampak cantik pada mata kita, nak juga rasa selesa dan wangi. Kes terjebak dalam group deko la ni.

Pada mulanya kakak dan pokcik dok survey perabot terpakai, kononnya nak jimat bajet la kan. Nak beli perabot kecil, ringkas dan serbaguna (multifunction). Akhirnya kakak mula isi rumah sewa tu dengan beli perabot hotel terpakai hasil bantuan ahli dalam group ni (lupa nama adik baik). Lepastu bajet nak cat balik jadi warna putih @ shabby chic @ warna pastel. Kakak lupa yang rumah kakak takda space nak mengecat, lebih2 lagi pokcik tak boleh hidu bau cat kayu (feningg).

Merajuk jugalah kakak dengan pokcik sampai sekarang tak dicat perabut coklat itu.. sekarang dah balut dengan wallpaper kaler putih (tengok gambar side table dalam bilik tetamu).

Kenapa lah kakak tak terfikir pasal perabot IKEA. Sampailah pokcik bawak kakak buat pertama kalinya ke IKEA tahun 2014 (jakunnya kakak ?). Kakak ingat perabut IKEA semuanya mahal2.

Dari situlah terjebak laki bini dengan barang IKEA…buktinya pada gambar. Rumah kakak takda kabinet/almari besar. Sengaja taknak penuhkan rumah yang memang kecik cenonet dan supaya senang nak pindah nanti. InsyaAllah tahun depan kena pindah rumah lain. Kakak takkan pernah berputus asa untuk mencantikkan rumah kakak, sebab Rumahku Syurgaku. Peace yo..

Seringkali kita ditakutkan dengan fakta bahawa warna gelap akan menjadikan sesebuah ruang itu nampak kecil dan sempit tetapi tindakan berani designer ini telah membuktikan yang tanggapan tersebut tidaklah 100% benar. Dengan pemilihan dan susun atur perabot yang tepat dan bersesuaian, penggunaan warna gelap juga mampu menjadikan mana-mana ruangan dalam kediaman anda nampak lebih menarik termasuklah ruang tamu .

Sudah tentu, ramai yang tidak berani dan masih skeptikal dengan penggunaan warna-warna gelap untuk menghiasi sebarang ruang dan sudut kediaman kerana takut ruang nampak lebih kecil dari saiz sebenar tetapi tindakan berani pereka dalaman ini yang telah dipersetujui tuan rumah, sama sekali tidak mengecewakan.

Puan Mell dengan besar hatinya telah berkongsikan beberapa keping gambar dari pelbagai angle untuk tatapan pembaca IMPIANA. Semoga menjadi manfaat dan ilham buat semua. Selamat mendeko!

Cipta ruang bilik tidur untuk anak yang sudah sekolah ini sama sekali berbeza dengan bilik tidur anak kecil. Bilik mereka seharusnya memiliki ruang penyimpanan yang lebih berbanding yang masih kecil.

Ruang kompak selalunya pereka memberi idea bagaimana semua keperluan si anak dimuatkan dengan kreatif dalam sebuah ruang. Apa lagi jika mereka berkongsi ruang yang ada. Keselesaan juga sangat penting. Sebab tulah ada yang malas buat kerja sekolah atau payah nak faham apa yang dibaca kerana faktor sekeliling yang mengganggu. Rimas.

Pilihan warna terang dan ceria – Galakan dan dorongan si manja perlu ada. Semangat untuk mereka belajar perlu dirangsangkan dengan pilihan warna ceria bagi ruang kamar dan juga ruang belajar mereka. Gantungkan hasil lukisan atau hasil exam mereka yang cemerlang sebagai galakan dan semangat untuk mereka terus maju.Ia juga boleh menjadi hiasan. Cuma pilih satu dindng sahaja agar nampak tersusun. Bukan serata kamar.

Perabot dwi fungsi – Cuba cari perabot dwi fungsi yang boleh mereka laras sebagai memenuhi aktiviti di dalam sebuah kamar. Misalnya meja lipat yang boleh disimpan secara vertical, kerusi dan pelbagai lagi untuk mereka sama-sama pelajar dan menyiapkan home work.Jadi ruang tetap kemas meski pun mereka perlu bergotong royong mengeluar dan menyimpan segala perabot dan kelengkapan yang ada.

Penstoran bijak dan kreatif- Ini  sangat penting. Maklumlah sekolah dan keperluannya sangat banyak. Selain daripada kabinet terbuka, pra-para juga sangat penting dalam menempatkan bahan bacaan mereka. Jika anda rasa ruang kamar agak sendat dan memberi kepayahan bagi mereka mencari barang, kabinet terbuka juga sesuai untuk memudahkan anak-anak menyimpan beg, buku, pakaian dan lain-lain.

Kitaran udara segar- Habuk dah tentu akan terkupul. Setiaphujung minggu, pastikan mereka buka jendela, suruh anak-anak ini sendiri lap habuk di bilik mereka dengan bulu ayam. Buka kipas dan mugkin jika ada yang alah pada habuk dapatkan penyegar udara yang kini semakin popular di kalangan tuan rumah.

Tag semua barang- Jangan lupa tag semua barang dan ruang menyimpan. Nanti bergaduh pula sesama adik beradik. Berebut tempat menyimpan barang-barang yang diperlukan. Lebih memburukkan keadaan lupa di mana mereka simpan sampai satu rumah terpaksa di selongkar.

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Nama Pemilik: Fatin Fatina Nazlan

Jenis Kediaman: Apartment

Keluasan: 960 kaki persegi

Konsep: Scandinavia

Spesifikasi: Sebuah ruang tamu, tiga bilik tidur, 3 bilik air, sebuah dapur basah dan kering, balkoni.

Jom kita lihat sentuhan magis pemilik ini untuk rumah miliknya, mungkin dapat beri anda ilham

Ringkas itu tidak semestinya membosankan. Bicara dekorasi polos juga mampu untuk menyempurnakan ambien sesebuah ruang jika kena dengan sentuhannya.


National Geografi Lancarkan Pameran Planet@Plastik

Muzium ArtScience di Marina Bay Sands melancarkan satu Pameran Planet atau Plastik oleh National Geografi. Pameran ini adalah satu program yang cukup hebat untuk melibatkan diri kerana peserta akan mendalami masalah alam sekitar di Malaysia. Bermula pada 15 September 2020 Muzium ArtScience di Marina Bay Sands akan dibuka untuk orang ramai menyertai kempen Alam Sekitar ini , sebuah pameran oleh National Geograpi yang menceritakan kisah plastik, dari penemuannya terhadap kesan persekitaran yang disebabkan oleh penggunaannya secara besar-besaran.

Memaparkan 70 gambar mendalam yang dipaparkan dalam enam bahagian tematik, pameran – yang berlangsung sehingga 28 Mac 2021 – menyoroti kerapuhan persekitaran semula jadi, dan bagaimana keadaannya terjejas oleh pencemaran plastik.

Tetapi ia adalah masalah yang boleh kita semua lakukan. Pameran ini memaklumkan kepada kami tentang bagaimana kita sampai di sini, ruang masalah, dan bagaimana kita masing-masing dapat menjadi sebahagian daripada penyelesaian. National Geographic telah membuat komitmen untuk mengurangkan pergantungan kita pada plastik penggunaan tunggal dan harapan kami adalah bahawa setelah melihat pameran ini, pengunjung akan menyertai kami dalam komitmen, ”kata Kathryn Keane, Wakil Presiden Pengaturcaraan Awam di Nasional Persatuan Geografi. “ArtScience Museum mempunyai komitmen mendalam untuk kelestarian dan meningkatkan kesadaran isu-isu alam sekitar.

A small estuary seahorse, Hippocampus kuda, drifts in the polluted waters near Sumbawa Besar, Sumbara Island, Indonesia..

Planet atau Plastik? adalah siri pameran dan pendidikan terkini projek yang telah kami bentangkan sepanjang dekad yang lalu yang menunjukkan pentingnya kolektif tindakan untuk mewujudkan dunia yang lebih baik. Kami percaya bahawa jika kami bekerjasama dengan pelawat, kami dapat mengambil tindakan praktikal dalam kehidupan seharian kita yang dapat membuat perbezaan yang nyata. Itulah sebabnya mengapa program dan aktiviti pendidikan untuk Planet atau Plastik? fokus untuk mendorong pelawat untuk terlibat. Kami berharap agar program tayangan laman web kami dapat dilakukan secara dalam talian persembahan dan bengkel serta persidangan maya akan memberi inspirasi kepada pengunjung dari semua peringkat umur pilih planet ini daripada plastik, ”kata Honor Harger, Pengarah Eksekutif Muzium ArtScience, Marina Bay Sands.

Galeri pendidikan mendorong pelawat untuk merenung penggunaan plastik mereka, termasuk fokus khusus pada bagaimana Covid-19 telah meningkatkan penggunaan kami penggunaan plastik sekali guna, mewujudkan cabaran persekitaran baru. Ruang Interaktif juga menyahut cabaran Covid-19 dengan memperkenalkan kaedah baru interaksi. Pengunjung mengaktifkan stesen interaktif di dalam galeri dengan menggunakan stesen tersebut.

Program Dalam Talian Melengkapkan mesej kuat yang ditunjukkan dalam Planet atau Plastik? pameran adalah siri program yang dibangunkan khas oleh Muzium ArtScience. Semasa bersempadan= tetap ditutup, rakyat Malaysia masih boleh mengikuti siri program dalam talian yang tersedia dari 17 September. You Safe Til 2024: Sejarah Dalam pada 17 September adalah persembahan dalam talian yang meneroka perubahan persekitaran yang besar yang berlaku di seluruh dunia.

Cukup menarik jika anda menyertai kempen ini. Ia bukanlah satu perkara yang boleh diambil enteng atau remeh, ini berkait dengan kehidupan kita dibuka bumi yang semakin sakit dek pencemaran.

Salah satu bahan wajib ada untuk tujuan memudahkan dan mempercepatlan kerja-kerja memasak di dapur ialah stok cili kering yang telah siap dikisar. Namun stok cili kering kisar biasanya hanya tahan satu minggu atau paling lama pun satu bulan.

Ok jom saya nak share bagaimana cara nak buat stok cili kisar yang tahan 3 bulan tanpa bahan pengawet

1. Potong-potong cili kering dan rebus.
2.Selepas rebus sejukkan , buang biji dan masukkan cili kering dalam mesin pengisar
3. Tambah garam kasar, minyak masak, air dan air perahan asam jawa (sukatan agak sendiri ikut banyak mana cili).

# air perahan asam jawa boleh juga menggantikan cuka jika tiada alahan pada cuka.

4. Simpan dalam bekas dan masukkan dalam peti sejuk. Guna bila perlu sahaja.
Cili kisar ini tahan selama tiga bulan. Masa nak masak nanti, hanya seimbangkan dengan bahan-bahan yang lain.

Setiap tahun, pengusaha cat pasti akan melancarkan skim warna pilihan mereka. Pemilihan warna yang menjadi trend mereka kebiasaanya bergantung kepada persekitaran dan nasihat dari pakar warna.

Namun, berbeza buat pemilik cat terulung AkzoNobel Malaysia. Untuk tahun 2020 selari Tahun Baru Cina yang bakal tiba, AkzoNobel bekerja sama dengan salah seorang pakar fungshui Malaysia iaitu Master Kenny Hoo.

Kerjasama ini bagi merai Tahun Tikus yang dikatakan mempunyai Feng Shui baik sama ada dalam bidang ekonomi, percintaan dan sebagainya. Setelah kajian dari AkzoNobel dan Master Feng Shui dilakukan, rona Tranquil Dawn dipilih menjadi “color of the year” untuk brand cat DULUX

Selain Tranquil Dawn, bersamanya terdapat beberapa palate warna lain yang menjadi padanan bagi memastikan ruang di dalam kediaman anda terzahir melalui 4 objektif yang telah ditetapkan “Care”, “Play”, “Meaning” and “Creativity”.

Palet warna monokromatik mempunyai elemen penyatuan yang dapat menciptakan keharmonian dalam ruang. Dengan menggabungkan pelbagai tona yang datang daripada satu warna asas, ruang monokrom menjanjikan persekitaran yang moden, ranggi dan minimal.

Anda juga boleh dapatkan kediaman seperti penuh estetik berinspirasikan monokrom dengan barangan pilihan IMPIANA ini.

Beli Di Mana?
1. Lampu Lantai, Nest Nordic
2. Sofa, IKEA, RM985.80
3. Bantal Kusyen, IKEA, RM12.60
4. Pouf, DoYoung, RM312
5. Pasu Putih, Nest Nordic
6. Laci Tiga Tingkat, KARE
7. Side Table, Hipvan, RM439
8. Karpet, IKEA, RM93.40


Rama-rama Hinggap Di Taman Petanda Baik, Ini Sebabnya

Rama-rama adalah antara serangga yang melalui kitaran hidup dikenali sebagai metamorfosis lengkap. Setiap peringkat di dalam kitaran ini mempunyai ciri tertentu yang boleh mempengaruhi keadaan taman anda. Ayuh teliti setiap peringkat metamorfosis untuk mengetahui sejauh mana kesannya kepada taman.

Telur (3-4 hari)

Pada peringkat telur, metamorfosis tidak akan mengancam tanaman malahan ia merupakan aset penting kepada taman.  Kebiasaannya rama-rama akan bertelur pada tanaman native yang mempunyai nutrien untuk beluncas sebaik telur menetas. Jadi kehadiran telur rama-rama pada tanaman anda menunjukkan ia sangat sesuai bagi habitat rama-rama dan boleh menggamit lebih banyak serangga tersebut ke taman anda.

Beluncas (10-14 hari)

Pada peringkat ini, metamorfosis ram-rama adalah dalam bentuk larva atau beluncas. Sebaik telur menetas, beluncas akan memakan kulit telur tersebut dan daun-daun berdekatan tanpa henti dan membesar dengan pantas selepas beberapa jam.

Bagi anda pencinta taman melihat kehadiran burung dan haiwan liar di taman pasti menggembirakan. Dengan kehadiran beluncas, taman anda akan sentiasa dikunjungi oleh burung dan serangga baik lain yang dapat membantu ekosistem di taman anda. Apabila beluncas ini kekenyangan, ia akan menjadi kurang aktif dan berhenti makan.

Kepompong (10-14 hari)

Peringkat seterusnya, setelah menjadi kurang aktif beluncas tersebut akan mula melekatkan dirinya secara terbalik pada pokok. Dalam masa itu, ia menghasilkan kepompong di bawah kulitnya. Tidak lama kemudian, ia menanggalkan kulit luarnya lalu menampakkan kepompong yang telah dihasilkan terlebih dahulu. Ketika proses ini berlaku, ia tidak akan mengganggu pertumbuhan tanaman juga tidak menambahkan kesuburan kepada taman. Jadi pembaca tidak perlu membuang kepompong ini jika terdapat di sebalik tanaman anda.

Rama-rama Dewasa (2-5 minggu)

Sebaik tamat tempoh ‘berkurung’, beluncas yang tadinya diselimuti kepompong mula mengeluarkan tubuhnya sedikit demi sedikit dan seterusnya rama-rama dewasa menjelma menjadi rama-rama bercorak indah. Ia menggunakan mata untuk mencari bunga dan setelah ia mendarat pada kuntuman bunga yang berpotensi, ia menggunakan saraf rasa pada kakinya untuk mencari nektar. Manfaat rama-rama dewasa kepada taman adalah ia membantu memindahkan stigma bunga kepada debunga bagi pembentukan buah atau tanaman hibrid.

Pemangkasan yang dilakukan dengan betul akan menggalakkan tumbesaran dahan, daun, bunga dan buah. Selain daripada itu, ia juga akan menjadikan pokok yang dipangkas mempunyai tempoh hayat yang lebih lama. Sebelum melakukan pemangkasan, terdapat 10 perkara yang perlu anda beri perhatian.

1. Pastikan perkakas memangkas sentiasa tajam bagi mengelakkan dahan mudah cedera dibahagian yang dipangkas. Selain daripada itu  juga, peralatan memangkas yang tidak dibersihkan dan diselenggara baik akan menyebabkan kawasan pangkasan mudah terdedah kepada penyakit.
2. Kenalpasti tujuan pemangkasan yang hendak dilakukan. Terdapat pelbagai jenis pemangkasan yang boleh dilakukan. Setiap satunya mempunyai keperluan dan kesan yang berbeza. Terdapat 3 kaedah yang kerap digunakan:

Pemangkasan bentuk

Ia bagi tujuan untuk mencapai sesuatu bentuk tertentu bergantung kepada keperluan. Selain itu juga, tujuan pemangkasan ini adalah untuk mengawal tumbesaran tumbuhan. Pemangkasan kebiasaan dilakukan sejak tanaman masih di peringkat muda.

Pemangkasan pemuliharaan

Kaedah ini tujuannya untuk menjamin kesihatan tumbuhan. Kebiasaannya ia dilakukan apabila tumbuhan selesai berbuah. Apabila selesai tumbuhan berbuah, tenaga / nutrisi yang ada di dalam sistem pokok sudah berkurangan. Hal ini boleh mengakibatkan produksi tumbuhan akan mula merosot. Oleh itu, untuk memastikan produktiviti tumbuhan, pemangkasan hampir menyeluruh perlu dilakukan. Selain itu juga, pemangkasan ini bertujuan membuang bahagian yang berpenyakit.

Pemangkasan produksi

3. Untuk memastikan pokok merimbun, pemangkasan produksi perlu dilakukan. Ia bagi tujuan menggalakkan tunas baru tumbuh dan menghasilkan cabang pokok yang lain .

4. Lakukan pemangkasan mengikut bahagian. Untuk tujuan pemangkasan bentuk, pangkasan perlu dilakukan dari bahagian atas terlebih dahulu.

5. Pastikan pemangkasan kolar dahan (collar pruning) dilakukan bersih dan licin. Untuk mendapatkan hasil seperti ini, alat pangkasan perlu sentiasa tajam dan bersih.

6. Jika melibatkan pemangkasan dahan besar dan berat, ikatkan ia terlebih dahulu pada batang pokok  yang kukuh serta alihkan harta benda yang berhampiran.

7. Selain pemangkasan satu bahagian, periksa keadaan sekeliling sebelum beralih ke bahagian yang lain. Ia bertujuan untuk memastikan keadaan di sekitar dalam keadaan terkawal.

8. Buang ranting atau dahan yang tersangkut pada pokok. Ia bukan sekadar memberi pembersihan secara total, juga mengelak dari masalah jangkitan pada dahan yang lain jika tujuan pemangkasan adalah untuk pemeliharaan.

9. Mulakan pangkasan dari dahan yang lebih nyata seperti bahagian yang telah mati, tunas air, dahan bergesel dan sebagainya.

Pastikan kaedah pangkasan anda betul. Jika tidak, dahan yang dipangkas akan mudah dijangkiti penyakit.

10. Kawasan yang luka akibat pemangkasan hendaklah dirawat dengan bahan penutup keratan (sealing compound) agar titik keratan tidak akan mudah meresap air dan seterusnya mengelak dari serangan penyakit atau serangga perosak pada titik keratan.

Laman belakang rumah yang dinamakan Garden 8 di Taman Perwira di sini berjaya dihasilkan oleh lapan jiran yang memegang prinsip jiran sepakat membawa berkat. Presiden Garden 8, Encik Iqmal Fajri Danial berkata, idea mengindahkan landskap belakang rumah itu tercetus ketika pandemik Covid-19 dengan modal RM15,000.
Menurutnya, sebelum Garden 8 dihasilkan, dia bersama keluarganya telah memulakan projek kebun dan gaya hidup lestari di rumahnya sebelum idea itu dikembangkan bersama jiran-jiran terdekat.

“Projek Garden 8 dimulakan pada 29 September lalu melalui perbincangan sebelum mencapai kata sepakat bersama tujuh jiran paling dekat iaitu empat rumah di Jalan Berlian dan sebahagian lagi dari Jalan Zamrud untuk membangunkan kebun kejiranan.

“Kawasan ini di duduki sejak 55 tahun lalu dan terbiar begitu sahaja. Kami merancang untuk menghidupkan kawasan tersebut tanpa mengganggu urusan Majlis Perbandaran Selayang (MPS) atau mana-mana perkhidmatan awam seperti bomba serta IWK. Malahan Garden 8 direka untuk lebih memudahkan urusan-urusan tersebut dijalankan.

Puan Aida Haniza yang dihubungi oleh IMPIANA untuk merealisasikan impian melihat keindahan lorong belakang rumah Garden 8 ini tercapai apabila Puan Aida berbesar hati menerima kunjungan IMPIANA. Beliau adalah isteri kepada Encik Iqmal yang sangat bersemangat dengan laman mini pada lorong belakang rumah mereka.

“Bermula dengan bercucuk tanam di halaman rumah pada musim PKP lalu membuatkan saya dan suami mula berkongsi minat dengan jiran tetangga yang turut mempunyai minat untuk menghasilkan tanaman yang bukan sahaja hiasan malahan adalah sumber makanan untuk mereka semua”, kata Puan Aida. Apabila jiran yang lain juga turut memberi sokongan dan semangat untuk berbakti pada halaman belakang rumah mereka yang terbiar usang tanpa sebarang penjagaan rapi ini yang menghasilkan satu konsep yang cukup baik dan sempurna untuk di contohi.

Menurut beliau, banyak manfaat mereka peroleh tersebut sejak Garden 8 diwujudkan termasuk hasil tanaman organik selain mengeratkan hubungan kejiranan serta menikmati persekitaran yang nyaman. Inisiatif untuk mengindahkan kawasan belakang rumah itu adalah idea bersama suaminya, Iqmal Fajri Danial, bagi mengisi masa terluang jiran tetangga sepanjang pelaksanaan Perintah Kawalan Pergerakan (PKP) lalu.

Kata Puan Aida Haniza, kerja mengindahkan kawasan lorong belakang itu, bagaimanapun hanya bermula tiga bulan lalu dan selepas kontraktor menyiapkan laluan pejalan kaki dan beberapa kerja utama, mereka lapan keluarga mula menghiaskannya.

“Kami menanam pelbagai jenis tanaman bunga, sayur-sayuran dan herba bagi memanfaatkan sepenuhnya ruang yang ada.

“Selain itu, untuk menceriakan lagi kawasan kebun taman ini, kami turut memasang rumput karpet, membina pintu gerbang serta pelbagai dekorasi menarik lain seperti papan tanda penunjuk arah bandar utama dunia, stesen cuaca, orang-orangan sawah padi dan banyak lagi.

“Alhamdulillah, berkat kerjasama semua lapan keluarga, kebun taman itu kini menjadi kawasan yang indah dan tempat kegemaran seisi keluarga untuk bersantai,” katanya.

Menurut Aida Haniza lagi, lebih menarik Garden 8 itu juga mempraktikkan gaya hidup hijau dengan menggunakan sistem pengumpulan air hujan (SPAH), mengitar semula sisa makanan rumah dan kebun untuk dijadikan baja kompos serta mengitar semula 3R (plastik, tin dan kertas).

Mereka juga menggunakan tenaga solar untuk lampu yang dipasang di kebun taman itu bagi menerangi kawasan berkenaan pada sebelah malam. Kini Garden 8 itu bukan sahaja tempat mereka lapan keluarga mengukuhkan ukhuwah sesama jiran tetangga, malah menjadi tempat mengeluarkan peluh dengan aktiviti berkebun pada waktu lapang.

“Kebun taman ini juga memberi manfaat kepada kami apabila tanaman sayur-sayuran seperti petola, timun, tomato, asparagus, bendi, ulam raja, seria, bunga kantan, kacang panjang, terung, kobis, cili dan banyak lagi sudah mula berbuah.

“Tanaman herba seperti herba Inggeris (daun basil, rosemary), herba untuk perubatan dan herba untuk masakan juga sudah boleh dipetik.

“Berkat berbudi kepada tanah, hasil tanaman sayur-sayuran dan herba di laman di belakang rumah ini sedikit sebanyak mengurangkan belanja dapur kami semua,” kata Aida Haniza yang suaminya turut meraih tempat kedua dalam Anugerah Kejiranan Hijau 2021 (Kategori Individu) sempena Hari Perancangan Bandar Sedunia anjuran Jabatan Perancangan Bandar dan Desa (PLAN Malaysia), tahun lalu.

Katanya, mereka turut mengalu-alukan mana-mana pihak untuk berkunjung ke Garden 8 itu bagi mengambil ilham untuk membangunkan kebun kejiranan di kawasan masing-masing. “Harapan kami semoga Garden 8 ini dapat memberi inspirasi pada sesiapa sahaja untuk membangunkan kebun kejiranan di kawasan rumah mereka.

“Semuanya bergantung kepada usaha, hendak seribu daya, tidak hendak seribu dalih. “Apapun, jika memiliki kawasan kejiranan yang indah sememangnya satu bonus kerana ia memberi keselesaan dalam kehidupan kita seharian,” katanya.

IMPIANA berbesar hati kerana kunjungan lalu banyak memberi makna kepada IMPIANA dan followers yang lain. Bagi anda yang memiliki lorong kediaman yang terbiar dan kurang rapi ini adalah salah satu teknik dan cara untuk anda dan jiran-jiran anda mula merancang untuk menghasilkan sebuah laman mini yang terbaik seperti ini.

Terima kasih kepada warga Garden 8, IMPIANA amat menyokong hasil inspirasi kebun moden ini untuk dijadikan modul pada taman perumahan yang akan datang. TAHNIAH!
Iqmal Fajri Danial, Aida Haniza Adnan, Rafiah Mohamed, Normazwin Jamaluddin, Abdul Latiff Mohamed, Norsiah Abu Samah, Hafidah Hassan, Azri Shamsul, Fazillah Kamar, Arockiamary Selvanathan dan Fatinah Sulaiman.

Saksikan :

Tak semua tanaman sesuai di tanam bersama atau berdekatan. Namun, sebahagian besar tanaman yang ditanam secara berhampiran mempunyai banyak faedah. Kebiasaanya konsep tanaman bercampur ini banyak di gunakan oleh pekebun-pekebun besar untuk emamstikan keseimbangan kitaran tanaman. Konsep tanaman ini dipangil companion plant atau tanaman peneman.

Untuk pastikan tanaman companion sahabat laman menjadi, pastikan setiap suai padan jenis tanaman yang di pilih mengikut jadula yang telah disediakan di bawah.

sumber: https://www.windowbox.com/


Kedai Perabot Pilihan Raya Ni

JOY Design Studio

Kedai perabot yang menawarkan perabot yang berkonsepkan scandinavian yang nampak lebih moden dan sleek dalam penataan. Harganya pula lebih berbaloi dengan kualiti yang ditawarkan kepada semua pelanggannya. Di Joy Design pelbagai rekaan moden yang boleh mengaburi mata peminatnya.

More Design

Sebuah kedai perabot yang juga memberi kepuasan kepada pembelinya, jangan tanya bab harga ya! Semestinya, harga yang cukup berbaloi dengan rekaan dan kemasan yang sempurna. Menariknya di Joy Design ini, anda boleh customize mengikut kehendak anda. Kemasan sofa juga anda boleh pilih, mungkin anda ingin gemarkan fabrik atau kulit. semuanya boleh dibuat di More Design. Menarik bukan!

Harvey Norman

Siapa yang tidak kenal dengan jenama perabot Harvey Norman yang semestinya berkualiti tinggi. Harvey Norman menawarkan konsep moden dan kontemporari bagi pilihan semua golongan masyarakat. Kalau masuk ke Harvey Norman, semua perkakas ada. Ni nak raya ni kan pergi lah jengah diskaun mesti banyak.

Maju Homes

Dah mula rambang mata dengan semua perabot yang ada. Maju Homes juga menawarkan pelbagia perabot, bukan sahaja set sofa atau set meja kopi. Pelbagai perabot yang sesuai untuk ruang kediaman anda. Konsep moden dan designer item ini membuatkan ramai akan mengilai set perabot di sini. Kalau anda tak percaya boleh la pergi lihat sendiri.

lepas wainscoting, hadir pula fenomena shiplap wall. Walaupun ia bukan lah elemen dekor yang baru, akan tetapi olahan yang diberikan menyuntik kesegaran dalam dekorasi sesebuah kediaman. Kali ini, impiana nak kongsikan pula idea wall paneling yang banyak digunakan untuk kediaman berkonsepkan moden kontemporari iaitu slat wall.

Penggunaan slat wall secara vertikal menghasilkan sesuatu ruang itu lebih besar. Kaedah pemasanggan masih sama seperti wainscoting dan shiplap wall.

Bagi kediaman yeng berkonsepkan industri atau hipster, pemilihan rekaan lampu mentol dengan wayar hitam menjadi kebiasaan. Kelebihannya, anda boleh mereka bentuk atau olah sendiri gaya paparan mentol dan wayar yang digunakan. Ia secara tidak langsung menajdikan rekaan atau susunan mentol dan wayar tersebut menjadi sebahagian dikorasi kediaman.

Hakikat sebenarnya, rekaan lampu mentol ini tidak terhad pada gaya industri dan hipster. Susunan, pemilah warna wayar, bentuk mentol juga dapat menentukan konsep yang cuba dipaparkan. Berikut, beberapa reka bentuk atau susunan lampu mentol yang boleh memberi inspirasi kepada anda

Saya jenis pemalas. saya rajin siram je. so siapa macam saya boleh teruskan bacaan
Hari pertama menyemai

Bila tanam dalam — akar lebih stabil — mampu serap nutrient dengan baik — pokok jd gemuk.

13. Hari ke 7/10/15 sehingga tuai. siram 2 kali sehari sehingga tuai. Tak perlu baja lagi
14. Kawalan serangga ikut suka. boleh jadi perlu / tak perlu pun kawalan serangga tu

Tanam Sayur Tak Baja Pun, Tapi Tumbuh Subur Dan Daun Lebar-Lebar


Cara Kreatif Guna Pakai Barangan Lama Di Dalam Simpanan Anda

Pilihan kreatif menghidupkan gaya tradisi kontemporari. Sudah lama kita tidak menghidupkan suasana keMalaysiaan di dalam kediaman sendiri. Apatah lagi dengan gaya moden yang kini mendominasi, imej kediaman tradisi kontemporari mula pudar dan dilupakan. Mungkin bukan cita rasa anak muda atau tidak dikongsi oleh yang lain. Tetapi kita cari apa yang ada di dalam almari lama tu yang boleh kita adaptasi sebagai hiasan kediaman.

Pahar – di ruang hadapan

Pahar selalunya digunakan untuk menatang hadiah atau pemberian bagi peinangan atau pun persembahan. Tembaga kukuh yang dahulunya agak berat kini sudah tidak seberat dahulu. Pun begitu anda boleh jadikan pahar ini sebagai bekas hiasan di meja konsol. Terutama meja konsol hadapan berdekatan di muka pintu. Ia boleh dijadikan bekas meletak segala macam barangan kecil yang selalu anda lupa atau terlepas pandang seperti kunci kereta. Boleh juga dijadikan kaki jambangan bunga dan pelbagai lagi.

Kendi – di ruang makan

Satu lagi barangan lama yang sangat payah untuk kita jumpaterutama kendi rekaan dulu-dulu. Masih ramai yang memilikinya tetapi sayang tidak dijaga. Pun begitu jika ada lagi, peliharalah dengan baik dan abadikan ia di ruang makan sebagai daya penarik. Usah dipinggirkan kreativiti porduk lama ini kerana ia sungguh berharga.Di samping boleh diabadikan begitu sahaja, ia juga boleh dijadikan bekas untuk gubahan kreatif.

Tepak Sirih – di ruang tamu

Teppak sirih merupakan antara benda penting dalam orang kita memulakan bicara penting. Sememangnya ia layak dijadikan hiasan pada meja kopi anda. Apatah lagi jika meja kopi anda diperbuat daripada kayu jati. Keindahan pembuatannya dan makna megah yang kita sudah tidak nampak lagi itulah yang perlu dikembalikan. Hiasan yang mempunyai makna malah cantik pula. Dari dibiarkan berkarat baik diabadikan untuk santapan mata.

Songket – di ruang keluarga atau ruang utama

Songket bukan sebarang songket, songket pusaka tinggalan turun temurun penuh makna. Jangan biarkan ia mereput. Jika reput, ambil sisanya dan abadikan dalam bingkai gambar menjadi kenang-kenangan. Bukan setiap hari kita boleh berjumpa dengan khazanah lama apatah lagi milik keluarga kita. Abadikan ia dengan pintar dan secara tidak langsung memberi satu prestij pada ilham seni hias anda sendiri.  Yang bertandang memuji dan terinspirasi.

Jika dahulu ramai antara kita yang suka memenuhi setiap sudut dan ruang dalam rumah dengan pelbagai perabot serta aksesori sehinggakan kalau tidak dikawal kediaman akan nampak sesak dan penuh dengan perabot. Kini ramai yang lebih gemarkan dekorasi sederhana tetapi sedap mata memandang. Ditambah dengan saiz kediaman kini yang tidak sebesar dan seluas kediaman 20 atau 30 tahun dahulu, maka pemilik kediaman perlu bijak menghias.

Kali ini, IMPIANA ingin memaparkan kediaman PPA1M milik seorang wanita ini yang baru mendapat sentuhan sebuah syarikat dekorasi dalaman bajet, milik Pn Anis Syuhada. Menurut Anis beliau mendapat panggilan untuk menatarias rumah yang baharu dimiliki oleh seorang kakitangan Imigresen dengan pilihan tema Modern Minimalist di dalam kediaman berkeluasan 850 kaki persegi berkapasiti 3 bilik tidur dan 2 bilik air.

Kediaman sederhana ini terletak di Kepong dan baharu didiami oleh pemilik sebaik sahaja segala proses dekor siap sepenuhnya dalam masa sebulan. Dengan bantuan Anis dan juga idea pemilik yang inginkan dekorasi sederhana tetapi menarik maka siapa sangka rumah ini kelihatan menarik walaupun tanpa dekorasi berlebihan.

Dibawah ini IMPIANA buat kompilasi gambar untuk tatapan pembaca yang lain, simple dan moden, tak banyak perabot dalam rumah, hanya yang penting sahaja.

Nama pemilik: Siti Nurain
Lokasi: Jeram, Kuala Selangor
Jenis kediaman: Rumah kampung kayu sebiji
Konsep: Moden kontemporari
Spesifikasi: 2 bilik, 1 bilik air, sebuah dapur dan ruang tamu

Binaan kayu sering dikaitkan dengan binaan tropika atau tradisional. Namun, dewasa ini pemilik lebih berani menongkah arus cuba lari dari kebiasaan. Seperti perkongsian dekorasi kediaman kayu yang pernah dipaparkan sebelum ini, walaupun penaataan dekorasi amat berbeza dengan fizikal asal kediaman kayu, ia tetap indah dan lebih praktikal.

Seperti kediaman yang dikunjungi Impiana baru-baru ini. Rumah milik Pak Tenun yang merupakan salah sorang penduduk terawal di sekitar Jeram kini di diami oleh anak saudaranya yang lebih mesra di kenali dengan nama Ain. Pak tenun kini mendiami sebuah kediaman yang lebih besar yang dibina bertentangan kediaman kayu ini. Kini, rumah kayu ini menjadi tempat berteduh buat Ain dan suami Bersama 2 orang anak mereka yang masih kecil.

Dari luar, memang jelas kelihatan kediaman ini amat sempit. Melangkahkan kaki memasuki kediaman ini lebih menguatkan pandangan penulis apabila melihat tersedianya sebuah ruang tamu yang kecil, 2 bilik tidur, dapur dan sebuah bilik air yang secukupnya untuk ain seisi keluarga. Uniknya, binaan kediaman ini memaparkan ciri-ciri binaan rumah melayu lama di mana rumah ibunya dibina tinggi dari tanah.

Namun, memang tidak disangka kediaman ini sangat polos sebelum kehadiran ain sekeluarga. Pun begitu, strukturnya utuh walaupun telah dimakan usia. Ini menunjukkan pemilik asalnya Pak Tenun memang pandai menjaga rumah kayu ini. Jiwa muda Ain ingin kan sebuah kediaman yang lebih moden dan berani. Oleh itu, renovasi di ruang tamu dilakukan secara menyeluruh.

Memilih rona biru dengan gabungan konsep moden kontemporari, sebuah kediaman yang muram bertukar wajah penuh keceriaan. Pemilihan cat minyak mengikut rona pilihan Ain iaitu biru elektrik melapisi dinding polos yang dipilih sebagai feature wall. Nampak gelap kan? Namun pemilik bijak, dinding lain didominasi dengan rona biru langit. Secara tidak langsung, paduan dua rona ini dapat menyeimbangi antara satu sama lain.

Bukan sekadar dindingnya di alis cat baru, bahagian siling yang asalnya dikekuningan turut dicat dengan jenis kapur. Lantainya pula, diberi hamparan tikar getah dengan corak kayu. Padanan rona  coklat tikar getah dan biru di dinding memang paduan yang sempurna. Setiap satu menyumbang karekter tersendiri pada kediaman ini. Jadi, Ain tidak perlu risau akan perincian yang lain.

Optimumkan setiap ruang, pemilihan perabot yang ringkas diabadikan. Di ruang tamu, cukup sebuah sofa tiga tempat duduk untuk menampuk keperlu keluarga ain. Sebagai tambahan, sebuah bangku yang mempunyai corak yang sama dipadankan. Tidak mahu ruang tamu yang kecil ini terlalu sarat, permaidani dengan corak ringkas memberi keselesaan tatkala bersantai diruang ini.

Menambahkan impak visual bagi ruang yang sempit, sebuah bingkai cermin dengan kemasan bingkai emas ditatah menyerlahkan lagi fungsi feature wall. Untuk memastikan dalam ruang yang sempit ini dapat turut menyediakan ruang santapa buat air seisi keluarga, sebuah set meja makan berbentuk bulat mengoptimumkan sudut yang di hadkan.

Tidak terhenti hanya disitu, perincian untuk menyerlahkan lagi kediaman ini turut dilakukan. Sudah pasti, pencahayaan menjadi fokus utama. Pemilihan lampu chandelier memberi penjelasan di ruang makan manakala track light menggantikan lampu kalimantang memberi peluang kepada pemilik untuk melaraskan pancaran yang diperlukan. Sedikit sentuhan mewah, kain langsir dengan percikkan emas mengantikan langsir asal yang tidak berpadanan antara satu sama lain.

Ain yang berwatakan kemas namun bersahaja amat menekankan keringkasan dalam dekorasi kediamanya. Bukan sekadar disebabkan oleh ruang yang terhad, malah memberi ruang legar buat si cilik yang sedang lasak bermain. Setiap komposisi yang di padukan mempunyai fungsi yang tersendiri dalam memaparkan sebuah dekorasi moden kontemporari yang diimpikan ain.

Nak tahu tranformasi yang dilakukan dengan lebih lanjut, jangan lupa tonton rancangan tv Impiana setiap Selasa Jam 12.30 tengah hari. Kalau tak sempat tengok, boleh tonton siaran ulangan pada hari yang sama jam 9.00 malam. Terlepas juga, boleh tonton bila-bila di VOD ASTRO

Membuat suatu DIY atau makeover bukanlah perkara yang mudah kerana ia perlukan satu otak yang penuh dengan idea yang berseni dan bahan-bahan untuk menjayakannya. Akan tetapi, dari apa saya baca dari cerita ini, Hana Mkh telah berjaya melakukan sesuatu yang luar biasa, iaitu, dia make over sebuah tangga yang buruk dan kelihatan simple, menjadi tangga yang berwara-warni serta nampak sangat cantik.

Menurut apa yang saya dapat, kebanyakkan barang-barang yang digunakannya adalah dia membeli Shopee. Antara barang yang dibelinya dari Shopee adalah, 2 kotak lantai vinyl, 9 keping L profile dan 3 kotak sticker tangga. Ada juga barang-barang yang dibeli dari IKEA, seperti cermin bersaiz L jenama Stockholm yang berukuran 80 cm, chest drawer jenama Koppang, kerusi, Gateleg table jenama Norden, Pasu dan pokok dan pasu pampas grass.

SEBELUM

SELEPAS

Dari sini juga kita boleh lihat yang warna cat yang digunakannya adalah warna cat rumah iaitu kuning cair dan dinding pula berwarna peach. Selain daripada itu, saya juga dapat lihat yang, Hana Mkh ini, apabila dia membuat make over tangga, dia bukan sahaja tumpukan pada tangga sahaja. Tetapi dia juga membuat makeover pada dinding berdekatan dengan tangga tersebut. Saya merasakan apa yang dilakukan olehnya itu amatlah tepat sekali kerana jika kita hanya make over tangga sahaja, ia tetap akan nampak bosan. Oleh sebab itu, dia mengecat sekali dinding-dinding yang berdekatan dengan tangga tersebut.

Jadi, itulah sahaja cerita yang ingin kongsikan tentang Hana Mkh ini, dalam dia membuat make over tangga rumah yang dari kelihatan bosan hingga menjadi sangat cantik dan berseni. Kita yang membaca ini, mestilah mengambil ilham dari Hana ini, dari segi berfikiran kreatifnya.

Kredit: Hana Mkh


Pemaju Serah Rumah Tiada Air Dan Elektrik, Siapa Yang Bertanggungjawab? Peguam Ini Beri Pencerahan

Sebagai pembeli rumah, pastinya kita mengharapkan segala proses berjalan lancar bermula dari fasa kita membayar deposit, membuat pinjaman bank sehinggalah apabila rumah tersebut siap dan pemaju membuat serahan kunci milikan kosong (VP) kepada kita.

Namun bagaimana jika rumah tersebut apabila kita telah selesai mendapat kunci, masih tidak mempunyai bekalan air dan elektrik? Siapa yang harus dipertanggungjawabkan, pembeli atau pemaju?

Sekiranya pemaju serah kunci (milikan kosong) kepada pembeli tanpa bekalan air dan elektrik, adakah pembeli boleh menuntut ganti rugi terhadap pemaju?

Kalau merujuk kepada perjanjian jual beli yang menggunapakai Jadual G atau Jadual H Akta Pemajuan Perumahan (Kawalan dan Perlesenan), jelas menyatakan bahawa Pemaju hendaklah membenarkan pembeli mengambil milikan kosong rumah setelah perakuan siap dan pematuhan (CCC) dikeluarkan dan bekalan air dan elektrik sedia untuk disambungkan ke bangunan tersebut.

Perkataan “bekalan air dan elektrik sedia untuk disambungkan tersebut” mengundang banyak kekeliruan.

Sebenarnya apa yang dimaksudkan dengan perkataan bekalan air dan elektrik sedia untuk disambungkan itu BUKAN BERMAKSUD bekalan air dan elektrik telah disambungkan ke rumah tersebut. Tetapi hanya membawa maksud pemaju telah MENYEDIAKAN SALURAN UTAMA untuk membolehkan air dan elektrik dimasukkan/disambungkan ke rumah tersebut.

Contohnya pemaju telah sediakan tempat untuk dipasangkan meter elektrik di rumah tersebut atau telah pasang saluran paip utama untuk membolehkan meter air dipasang di rumah tersebut.

Tanggungjawab untuk menguruskan penyambungan bekalan air dan elektrik ke rumah tersebut adalah menjadi tanggungjawab pembeli itu sendiri.

Pembeli perlu pergi ke TNB atau Syarikat Bekalan Air (SBA) untuk membuat  pembayaran deposit penyambungan bekalan air dan elektrik dan menyerahkan segala dokumen yang perlu sebagaimana yang dikehendaki oleh syarikat pembekal elektrik dan air tersebut.

Selepas itu barulah TNB dan SBA akan memasang meter air dan elektrik di rumah anda dan bekalan air serta elektrik akan disambungkan ke rumah anda. Pembeli juga tidak boleh menuntut ganti rugi terhadap pemaju kerana gagal memasukkan bekalan air dan elektrik kerana ianya bukanlah tanggungjawab pemaju.

Serahan milikan kosong yang dibuat tanpa bekalan air dan elektrik yang telah disambungkan ke rumah adalah dianggap sebagai serahan milikan kosong yang sah dan sempurna.

IMPIANA berharap agar tulisan yang dikongsikan ini dapat merungkai kekeliruan kebanyakan orang berkenaan dengan isu tersebut.

SALKUKHAIRI ABD SUKOR
Presiden
Persatuan Guaman Hartanah Malaysia (HartaGuam)

Selalu sangat kan lepas kita mencuci bekas makanan atau ‘tupperware’ tu, bau kurang enak masih tak hilang. Apa cara nak hilangkan bau kurang enak ni? Jangan risau, dengan menggunakan beberapa bahan semulajadi ni, bekas makanan anda confirm berbau wangi kembali!

1. BAKING SODA

Gunakan baking soda atau serbuk penaik untuk menyerap dan menghapuskan bau.paling berkesan!

Caranya mudah, campurkan soda dengan air suam, kemudian gosokkan pada bahagian dalam bekas makanan yang berbau. Biarkan seketika dan bilas.

Jika masih berbau, biarkan ia terendam dalam larutan soda penaik dengan lebih lama, iaitu lebih kurang semalaman.

2. SURAT KHABAR

Gunakan surat khabar lama yang telah diramas dan direnyukkan. Sumbat ke dalam bekas makanan yang kering dan telah dicuci. Tutup penutupnya dan biarkan semalaman.

Jangan lupa cuci dan bilas sedikit bekas tersebut sebelum menggunakannya kembali.

3. CUKA

Selain 2 bahan di atas, cuka juga adalah egen pencuci semulajadi yang efektif.

Setelah mencuci bekas makanan atau minuman anda dengan sabun pencuci, tuangkan cuka ke dalam bekas dan biarkan selama lebih kurang 3 minit untuk menghilangkan bau kurang enak.

Kemudian, buang cuka dan bilas semula dengan sabun dan bilas dengan air.

4. GARAM

Selepas mencuci bekas makanan, taburkan secubit garam ke dalamnya. Tutupkan bekas dan biarkan selama 1-2 jam.

Secara semulajadi, garam akan bertindak menyah bau makanan atau minuman yang masih tertinggal.

5. PERAHAN LIMAU NIPIS/LEMON

Perahkan limau nipis atau lemon dan gosokkan limau berkenaan ke seluruh bahagian dalaman bekas tupperware. Biarkan sebentar sekitar 2-3 minit dan bilas semula dengan air bersih.

Lemon bukan sahaja membantu menghilangkan bau tetapi juga boleh digunakan bersama garam untuk menghilangkan kotoran degil yang masih tersisa.

6. SERBUK TEH

Satu lagi bahan semulajadi yang mampu menyerap aroma dengan pantas adalah teh. Anda boleh menggunakan serbuk teh yang telah digunakkan atau belum.

Setelah bekas dicuci, letakkan uncang teh ini dan tutup bekasnya hingga bau kurang enak itu hilang.

7. JEMUR TENGAH PANAS

Paling mudah! Jemurkan bekas makanan yang telah dicuci tadi di bawah sinaran matahari.

Anda akan dapati tiada lagi bau yang tersisa di dalamnya.

Selain tanaman indoor seperti alovera, lidah mertua dan sebgainya, kaktus juga dikatakan mempunyai keupayaan menyerap radiasi. Kaktus mengandungi flavonoid yang dikenali sebagai bahan antioksidan yang dapat melawan allergi dan virus. Ada juga pakar menyatakan bahawa kaktus sebagai salah satu bahan anti kanser. Kesan dari anti radang yang terdapat pada kaktus berupaya menyembuhkan iritasi kulit serta mempercepatkan pertumbuhan sel kulit yang baru. Universiti Arizona meneliti kandungan Pektin yang terdapat di dalam kaktus dan mendapati ia berupaya menurukan LDL (Low-density lipoprotein cholesterol) yang terperangkap dalam tubuh. Disamping itu juga, ia dapat membantu memnstabilkan kadar glukosa darah

Kaktus yang di jadikan sebagai hiasan atau indoor plant didapati berupaya menyerap radiasi Elektomagnatik yang terdapat di dalam kediaman anda. Di Jepun, pekerja memilih kaktus sebagai tanaman hiasan di atas meja yang diletakkan bersebelahan dengan monitor komputer untuk menghindari radiasi yang dipancarkan. Kaktus bukan sekadar membekalkan oksigen,s ia juga meneutralkan medan elektromagnatik yang terperangkap di dalam kediaman anda yang berpunca dari TV.

Satua kajian lebih kukuh telah dilakukan oleh  Institut Geobiologi Swiss pada 1980-an mendapati orang yang kerap menghadap computer dan TV bakal menderita sakit kepala. Namun, setelah di tempatkan kaktus pada persekitaran pengidap, masalah itu dapat dikurangkan.

Sumber: http://www.ilmutani.com

Dekorasi rumah persinggahan biarlah ringkas, barulah selesa bila berkumpul bersama keluarga. Walaupun hanya rumah persinggahan tentunya bab dekorasi tidak boleh diabaikan sama sekali.

Jadikan rumah persinggahan seperti ‘istana’ bila anda menjejakkan kaki ke situ. Aspek keselesaan menjadi keutamaan. Dengan cara ini, anda dan ahli keluarga akan berasa nyaman dan seolah-olah tidak mahu berganjak dari situ.

Menurut pemilik kediaman, rumah itu hanya diduduki apabila dia bercuti dan pulang ke kampung sahaja. Rumah itu mengambil masa selama enam tahun untuk disiapkan atas faktor kewangan. Hanya apabila ada bajet, barulah pemilik kediaman menyambung kerja-kerja pembinaan rumah.

Tatkala kekurangan wang, pemilik kediaman akan berhenti seketika sebelum menyambung semula kerja-kerja pembinaan. Akhirnya rumah tersebut siap sepenuhnya pada tahun lepas. Pemilik kediaman masih lagi dalam mood menghias. Ada banyak ‘list’ perabot-perabot yang diimpikan untuk dimiliki.


Guna timun Untuk Cegah Lalat Hinggap Dalam Makanan

Bagaimana usaha anda dalam menghindari lalat? Adakala kita lebih mudah memilih bahan komia sebagai jalan pintas bagaimana untuk menghindari lalat ini kan. Bagi orang lama, masih banyak cara lain yang boleh anda praktikkan dalam menghindari lalat. Malah ada jalan ini yang tidak pernah sangka ia amat mudah lagi ringkas.

Tahukah anda timun juga boleh dijadikan bahan untuk menghindari lalat? Ia dilihat amat berkesan untuk membasmi lalat dari menghurung ruang dapur anda.

Caranya juga muda hanya meletakkan beberapa hirisan timun pda meja makan anda dan lalat mula menjauhi juadah makanan anda. Di samping itu juga anda boleh menggantung air di dalam plastik jernih. Ia dilihat mampu mengelirukan pandangan lalat yang mempunyai mata kumpuan yang banyak.

KAEDAH RINGKAS YANG MAMPU MENGHALAU LALAT DENGAN BIASAN CAHAYA DARIPADA PLASTIK YANG BERISI AIR . TERNYATA MAMPU MENGGANGGU PANDANGAN LALAT.

Jika anda tidak mempunyai semua ini, jangan risau, rendamkan sahaja daun kari ke dalam satu mangkuk kecil dan biarkan. Ia juga dapat membantu menyelesaikan masalah anda .

Siapa sangka dengan bahan masakan ringkas seumpama ini, masalah lalat boleh kita hapuskan. Ayuh semua kita pastikan juadah di bulan puasa ini lebih selemat , bersih dan terjaga. Basmi lalat, tingkatkan kesihatan.

Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda. Contohnya anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Kaedah Mengekalkan Kesegaran Cut Flower

Pengawet Bunga (floral preservatives)

Cara Mengendalikan Cut Flower

Tumbuhan indoor merupakan tumbuhan yang ditanam di dalam bangunan seperti di rumah ataupun pejabat. Ia memerlukan kelembapan, pencahayaan dan suhu yang sesuai agar dapat tumbuh dengan segar dan berseri. Tumbuhan di dalam dapat memberikan kenyamanan dan dapat membantu anda mendapatkan tidur malam yang lebih lena. Disini, IMPIANA bawakan anda 5 tumbuhan indoor yang mudah untuk dijaga agar anda dapat sama-sama mendapat manfaat darinya.

Rubber Plant
Selain dapat memberikan impak dramatik di dalam bilik, rubber plant atau nama saintifiknya Ficus Elastica juga boleh membuang toksin di udara dan melawan penyakit dari parasit yang biasanya terdapat di kawasa tropika. Kajian telah membuktikan keupayaan tumbuhan ini untuk menghapuskan formaldehyde dari udara, yang terdapat dalam alatan pembersihan dan perabot. Anda hanya perlu mengelap daun dengan tisu atau kain lembap dengan kerap bagi mengekalkan pembukaan liang tumbuhan untuk mejamin pembersihan udara yang optimum.

Boston Fern
Lihatlah tumbuhan hijau yang subur yang menyegarkan ini! Ferns merupakan tumbuhan yang berkesan menghapuskan bahan toksik pencemaran bawaan udara – termasuk formaldehyde, xylene dan toluene – yang boleh menyebabkan sakit kepala, masalah pernafasan, dan pertumbuhan sel-sel kanser. Boston Fern juga dapat menaikkan paras kelembapan di dalam kediaman ketika cuaca panas.

Areca Palm
Satu kajian NASA pada tahun 1989 telah mengisytiharkan tumbuhan ini sebagai salah satu alat semulajadi yang paling berkesan membersihkan udara, terutamanya keupayaannya menghapus formaldehyde daripada udara di dalam kawasan tertutup seperti bilik tidur dan pejabat anda.

Peace Lily
Tumbuhan ini bukan sahaja cantik malah ia mempunyai ‘kuasa’ untuk menapis udara kotor. Kajian menunjukkan bahawa Peace Lily berupaya untuk menapis pelbagai toksin merbahaya seperti formaldehyde, xylene, toluene dan ammonia daripada udara dalaman. Bahan-bahan tersebut boleh menyebabkan sakit kepala, masalah pernafasan, dan peningkatan risiko kanser. The Peace Lily juga boleh menghapuskan fungus bawaan udara yang memburukkan lagi alahan dan gejala asma buat mereka yang sensitif. Anda digalakkan untuk meletakkan beberapa tumbuhan ini di setiap sudut kediaman untuk mengurangkan pertumbuhan kulat.

Snake Plant
Tumbuhan ini mat popular dikalangan penggemar tumbuhan hiasan dalaman. Bukan saha mudah untuk dijaga, malah Snake Plant boleh mengeluarkan pelbagai bahan pencemaran dari udara. Dan anda juga boleh rebus daun nya untuk menjalankan aktiviti perubatan holistik bagi merawat bahagian luaran seperti kulit sahaja. Jangan pula anda minum atau makan ya!

The Philodendron
Philodendrons amat mudah untuk tumbuh dan dijaga. Tumbuhan ini membersihkan udara daripada toksin merbahaya seperti formaldehyde dan xylene,  yang biasa dijumpai di dalam gam dan leather.

Nak beli rumah bukanlah mudah. Pelbagai dugaan yang bakal kita hadapi kalau silap langkah. Kewangan kita boleh sengsara dalam jangka masa yang panjang kalau tak bijak mengendalinya. Jom ambil tahu 5 perkara yang selalu dikait rapatkan bila nak beli rumah.

Memang betul. Kita perlukan paling kurang 10% untuk membayar pendahuluan bila nak membeli rumah nanti. Ramai yang tersilap bukan itu sahaja kos yang perlu kita tanggung, ada banyak lagi yang perlu kita ambil kira sepert ini.

Antara strategi yang anda boleh pasang adalah, sediakan duit sebanyak 15% (kalau mampu, kumpul hingga 20%) daripada harga jualan rumah yang nak dibeli tu.

Ini supaya anda boleh kumpul duit awal-awal untuk tanggung semua kos tambahan kat atas tadi. Ha! dah mula berfikir kan?

Tak salah kalau nak letak down payment yang lebih kalau ada duit simpanan lebih. Masalahnya, ramai yang buat ni takde simpanan yang mencukupi.

Betul. Bila kita bayar down payment yang tinggi, kita boleh kurangkan jumlah ansuran yang wajib dibayar setiap bulan. Tapi tak guna kalau simpanan yang ada tak banyak mana.

Bayangkan. Lepas beli rumah nanti, mesti anda nak beli perabot atau buat renovation untuk cantikkan rumah.

Lebih selamat anda bayar down payment yang perlu, dan gunakan duit lebihan tu (lepas dah tolak semua kos yang perlu untuk cantikkan rumah) sebagai simpanan kecemasan.

Berfikir panjang sebelum melakukan sesuatu yang mungkin buatkan anda gigit jari.

Jika anda gunakan selain daripada pinjaman fleksi (flexi home loan), bayar lebih setiap bulan mungkin satu tindakan yang tak berikan banyak untung. Tambahan pula kalau loan anda ada lock-in period.

Kalau habis bayar sebelum tempoh yang dah ditetapkan bank, anda terpaksa bayar penalti. Jadi renung-renungkan part ni ye.

Macam yang anda sedia maklum, refinance (pembiayaan semula) adalah satu tindakan mengambil loan rumah yang baru, untuk membayar hutang sedia ada sepenuhnya.

Dengan membuat refinancing, anda boleh kurangkan jumlah ansuran bulanan dengan ketara. Tapi, ia juga mungkin akan beri kesan buruk kat kewangan anda.

Jika anda nak buat ni, penting untuk mempertimbangkan kadar faedah pinjaman sedia ada dengan kadar faedah loan baru (yang anda nak apply).

Ada potensi yang kadar faedah mungkin rendah untuk tahun pertama. Tapi akan meningkat lebih tinggi pada tahun berikutnya.

Sentiasa dapatkan maklumat lanjut tentang ini sebelum anda buat sebarang keputusan muktamad.

Siapa macam ni, rasa diri tu masih muda dan nak bersuka ria dulu. Malas nak fikir beban. Sampai bila nak menyewa tak ada rumah sendiri. Pasti ke boleh simpan duit bila tua boleh beli rumah?

Walaupun kenyataan tadi ada kebenarannya, tapi lagi bahaya kalau orang muda tak pernah ada sebarang rekod hutang langsung.

Lagi-lagi kalau mereka benar-benar mampu daripada segi pendapatan untuk beli rumah.

Kalau anda lambat buat loan rumah, anda punya tempoh pembayaran akan jadi lebih singkat. Sanggup ke anda bayar jumlah ansuran rumah yang lebih tinggi?


Tanpa Anda Sedar, 8 Perkara Ni Penyebab Utama Rumah Bersepah

Pernah tak anda rasa perbuatan atau perkara yang  anda selalu lakukan di rumah sebenarnya merosak dan menyerabutkan lagi keadaan rumah? Seperti contoh, anda mengantung terlalu banyak cermin di dalam rumah. Bila terlalu banyak cermin di dalam rumah, ia perlu sentiasa dibersihkan supaya sentiasa nampak cantik dan bersih. Bukan kah itu akan membazirkan masa kerana anda perlu peruntukkan satu tempoh masa yang lama untuk mebersihkannya?

Selain itu, terdapat banyak lagi perkara yang dilakukan tanpa sengaja atau anda sendiri tidak perasan yang menyebabkan kediaman anda kelihatan serabut dan tidak kemas. Di sini Impiana senaraikan 13 perkara dan lepas membaca artikel ini, periksa kediaman anda. Jika ada, lakukan perubahan segera.

1. Katil sofa

Perabot ini memang diakui banyak kegunaannya dan ianya bersifat dua dalam satu, katil digabungkan dengan sofa. Tetapi perasan tak, kalau kita sudah ada bilik tidur yang maha selesa, kenapa perlu kita bazirkan membeli katil sofa yang jauh lebih mahal daripada produk sofa yang lain. Mungkin jika rumah anda terbuka untuk ‘couchsurfing’ idea ini boleh diteruskan, kalau tidak, baik tukar sahaja katil sofa anda dengan sofa baru seperti L-shape sofa. Kan lagi molek begitu.

2) Terlalu banyak plastik

Selalunya kita pasti akan menyimpan beg plastik yang diterima sewaktu membeli barangan runcit. Tanpa kita sedari, kita sudah menggunakan terlalu banyak ruang untuk menguruskan beg plastik dengan alasan “mana tau, nanti boleh pakai”. Tanggapan ini salah sebenarnya. Daripada anda biarkan kabinet anda tersumbat dengan terlalu banyak plastik, apa kata anda ambil sedikit masa untuk melipat plastik ini menjadi saiz kecil dan simpankannya di dalam bekas khas. Jimat ruang, hati senang.

3) Lupa kotak yang mana satu

Terlalu banyak kotak juga amat memeritkan keadaan. Ini ditambah pula apabila anda lupa atau tidak ingat apakah isi kandungan kotak tersebut. Pembaziran masa itu pasti kerana anda tidak tahu secara spesifik di mana letaknya barangan yang ingin anda cari kerana terlupa. Anda boleh selesaikan isu ini dengan melabel kotak mengikut kadungan di dalam nya.

4) Cangkuk baju yang tidak terkira

Tahukah anda, terlalu banyak menggantung pakaian boleh mencacatkan pemandangan. Di pasaran terdapat banyak jualan cangkuk pakaian yang jika kita tidak kawal pembeliannya akan mengakibatkan anda berterusan menggantung pakaian. Keadaan ini membuatkan pemandangan dai dalam kediaman anda kelihatan semak.

5) Kasut bersepah di pintu masuk

Walaupun anda meletakkan kasut hanya di satu tempat sahaja iaitu di hadapan pintu masuk, pasti nanti anda akan rasa semak melihat segunung kasut yang berkumpul di hadapan pintu. Kalau kasut sahaja tidak mengapa, tidak masuk lagi isu aroma busuk dari kasut. Apakata anda dapatkan almari khas buat sepatu kesayangan anda malahan setiap kali anda membuka kasut, letakkan satu uncang teh dalam kasut agar ianya boleh menyerap segala bau busuk dan kasut anda akan berbau segar pada kesokkan harinya.

6)  Terlalu banyak cermin besar di dalam bilik tidur

Jika bilik tidur anda mempunyai ruangan almari baju yang besar sehingga boleh menempatkan tiga sliding door, elakkan untuk memasang cermin sebesar alam pada ketiga-tiga pintu tersebut melainkan anda terlalu rajin untuk mengelapnya dan ditambah pula dengan sinaran matahari yang menyuluh terang ke dalam bilik sehingga habuk jelas kelihatan di cermin.

7) Penyangkut baju dawai

Ya, hanger dawai jauh lebih murah daripada hanger kayu yang tebal. tetapi tahukah anda hanger dawai cepat patah dan hanya boleh menggantung baju yang nipis sahaja. Takkan baju sahaja yang perlu digantung, seluar jeans, baju panas, takkan nak kena lipat. Tidak ada salahnya untuk berbelanja lebih dalam memastikan pakaian anda kemas dengan hanger kayu yang keras dan tahan lama.

8) Karpet yang terlalu besar di kediaman

Seperti kita semua tahu, tanpa pengudaraan yang baik, karpet merupakan span kepada habuk yang berterbangan di udara. Belum lagi jika kanak-kanak tidak sengaja menumpahkan air berperisa ke atas karpet mahal anda. Nak mencucinya sahaja sudah cukup perit. Minta simpang la.

Ruangan dapur tidak wajar dipandang enteng kerana selain daripada menjadi tempat kita memasak, ianya juga berupaya menjadi ruangan sosial untuk mengeratkan hubungan antara keluarga.

Tetapi, bagaimana kalau dapur berbau busuk sehingga tetamu kita ingin lekas pulang?

Tidak perlu pening, IMPIANA menggariskan beberapa tip untuk memastikan dapur anda bebas dari segala bau busuk.

Ikuti tip ini.

Pertama sekali, anda perlu pastikan segala peralatan dapur anda dilap kering sebelum letakkan di dalam bekas atau digantung pada cangkuk. Anda bayangkan jika segala sudip dan senduk diletakkan secara menegak dalam bekas plastik dan airnya bertakung di dalam? Anda pasti tidak akan menggunakan lagi perkakas tersebut.

Kedua, jangan bertangguh untuk membuang sampah di tong atau bilik sampah yang disediakan oleh majlis bandaraya serta jawatankuasa penduduk. Mahukah anda bau isi perut ikan menyelubungi kediaman anda?

Pastikan anda mencuci bersih segala pinggan dan mangkuk yang telah kita gunakan sewaktu makan. Pasti anda tidak mahu tidur bersama aroma lauk basi dibiarkan semalaman. Jadi, masalah ini boleh diselesaikan dengan menyegerakan pencucian segala perkakas, kerana bau sahaja sudah cukup menyeksakan dan belum lagi dengan kehadiran lalat serta makhluk perosak yang lain.

Seterusnya, bezakan papan pemotong di rumah anda. Jangan campurkan papan pemotong daging dengan papan pemotong sayur dan  papan pemotong roti. Sewaktu mencuci, fokuskan cucian anda terhadap kesan potongan pisau kerana tanpa kita sedari, terdapat jutaan bakteria yang membiak di dalam ruang potongan kecil tersebut. Penulis akan memastikan untuk melalukan air panas kepada setiap papan pemotong untuk membunuh bakteria dari terus membiak.

Kelima, gunakan lilin aromaterapi sebaik sahaja anda selesai membersihkan dapur sebagai salah satu alternatif daripada menyembur pewangi malahan kaedah ini tempoh wanginya bertahan lebih lama dari semburan pewangi aerosol yang bersifat sementara. IMPIANA mencadangkan bauan serai atau lemon.

Akhir sekali, ganti atau cuci kain langsir yang menghiasi dapur anda. Ini amat penting kerana material yang digunakan untuk kain langsir ada yang nilon, polyester, dan kain cotton. Kain cotton meresap segala partikel halus masakan anda dan ianya berisiko tinggi untuk memerap bau yang akan membuatkan anda tidak selesa di kemudian hari. Selain itu, jika anda menggunakan sistem ventilasi udara, pastikan anda mengikut jadual servis berkala yang ditetapkan.

Pening kepala nak memulakan dekorasi rumah? 9 tips ini untuk anda! Namun, sebelum mula, kemaskan rumah dan buang barang yang ‘menyakitkan mata’ dan yang sudah rosak. Sediakan 1 plastik sampah besar untuk ‘membersihkan’ semua barang tersebut. Kemudian, boleh terus ke langkah seterusnya.

1) GAYA
Cari gaya bagaimana yang disukai untuk rumah anda. Antaranya Modern, Nordic, Scandinavian, English, Industrial dan pelbagai lagi.

2) LANTAI
Untuk jimatkan bajet, boleh menggunakan tikar getah berwarna kayu. Ada bajet, pilih vinyl. Yang ingin mengekalkan mozek pula, karpet akan menjadi penyeri lantai.

3) WARNA
Pastikan tidak melebihi dari 2 warna. Untuk ruang rumah yang kecil, boleh memilih warna putih untuk menampakkan efek besar.

4) LAMPU
Untuk ruang tamu, gunakan lampu berwarna kuning untuk menaikkan mood. Lampu putih digunakan dalam tandas dan dapur. Tetapi sekiranya sudah terbiasa menggunakan lampu putih, jangan membuangnya. Tambah sahaja lampu kuning. Lampu untuk gambar dinding.

5) GAMBAR DINDING
Pastikan terdapat satu sudut gambar dinding. Apabila buka sahaja pintu masuk, akan terus nampak. Warna cat untuk dinding itu pula sedikit gelap berbanding dinding lain.

6) PERABOT
Pemilihannya berdasarkan gaya yang dipilih. Selarikan dengan bajet.

7) SOFT FINISHING
Tip memilih warna langsir, ikut sahaja warna dinding terletaknya gambar. Inginkan rumah kelihatan moden, pilih langsir plain.

Karpet juga dipilih berdasarkan pemilihan gaya. Karpet jenis geometrik memberi efek ruang rumah lebih besar.

8) AKSESORI POKOK
Daun besar diletakkan pada sudut ruang makan atau gambar dinding. Cari tempat yang orang akan dapat terus melihatnya. Bantal ruang tamu

9) BUNGA SEGAR/ARTIFICIAL
Yang suka menanam, letaklah bunga segar dalam rumah.

Sudah merancang hendak ‘makeover’ rumah tetapi masih buntu? Diharapkan perkongsian ini dapat membantu.

Kredit: Siti Mariam Kamsan

“Limewash painting” ini, adalah satu warna cat yang boleh mewujudkan suasana romantis, idaman khayalan, dan dapat juga memberi kita aura energi seperti kita duduk di Itali. Cat “Limewash” ini adalah sejenis cat yang digunakan dari bahan utamanya iaitu lime stone atau gamping. Menurut kajian, untuk menghasilkan cat ini, ia perlu dibuat dengan campuran gamping yang telah perlu dihancurkan dan dipanaskan dengan air sehingga ia seperti berbentuk kental. Dalam sejarah pula mengatakan, cat ini sudah ada sejak 1000 tahun yang lalu dan pernah digunakan di Itali.

Fungsi “Limewash” ini, ia dapat menciptakan permukaan dinding dengan hasil matte yang ditambahkan dengan hasil cat bertekstur seperti kapur dan beludru. Selain itu, cat ini juga boleh digunakan mana-mana kawasan dalam dan luar ruangan rumah tetapi ia tidak sesuai untuk permukaan kayu atau metal. Di samping itu, bercerita tentang gamping. Gamping ini, mengandungi kuantiti PH yang tinggi, yang di mana kita tak perlu bakteria atau mikroorganisma hidup atau merebak di situ. Tambahan lagi, cat ini juga berhasil untuk menghilangkan bau-bau yang tidak sepatutnya dan mampu meningkat kualti udara di dalam rumah kita.

Jadi dengan ini, itu sahaja yang dapat saya kongsikan serba sedikit tentang “Limewash Painting” ini. Ada berminat? Jika anda berminat, anda boleh cuba untuk tukarkan warna rumah anda ke warna cat ini. Selamat mencuba!


Nak Tanam Pokok Dalam Kolam? Ini Jenis Water Plants Yang Sesuai

Kehadiran tumbuhan lengkapkan ciri semula jadi taman air

Selain daripada struktur penting untuk pembinaan air terjun, tanaman air juga perlu bagi menyerlahkan water feature ini. Rahsia kebaikan tumbuhan akuatik beroksigen (oxygenated), tanaman berlumpur (bog plants), tanaman air pinggiran (marginal plants) dan tanaman terapung (floating plant) telah banyak dikongsi oleh IMPIANA.

Tanaman ini telah terbukti berfungsi secara biologi untuk mengimbangi ekosistem kolam. Bagaimanapun, kebanyakan tanaman akuatik ini tidak menghasilkan bunga lalu menjadikan taman kurang menyerlah.  Oleh itu, penulis ingin berkongsi dengan pembaca pilihan tanaman air pinggiran berbunga yang dapat membantu mengimbangi ekosistem sedia ada serta menceriakan air terjun di halaman anda.

Tanaman air pinggiran merupakan tanaman yang dapat hidup di dalam kawasan lembap atau tanah yang mengumpul kelembapan. Tanaman jenis ini biasanya kelihatan di pinggiran kolam ataupun ditanam di dalam pasu yang ditenggelamkan ke dasar kolam.  Terdapat pelbagai pilihan tanaman air pinggiran yang boleh didapati dalam iklim tropika Malaysia, namun hanya sebahagian sahaja yang mengeluarkan bunga.

Antara tanaman air pinggiran berbunga yang boleh diterapkan di taman air anda adalah daripada keluarga Cannaceae. Rata-rata pembaca pasti mengenali spesies Canna yang mempunyai daun lebar dan bunga pelbagai warna seperti merah, kuning dan jingga. Kebiasaannya tanaman ini dijadikan tanaman di kawasan lapang kerana cara hidup yang memerlukan cahaya matahari penuh. Tetapi tahu kah anda Canna juga sesuai dijadikan tanaman pinggir kolam?

Canna glauca adalah antara spesies Canna yang mampu hidup di dalam air. Canna glauca menghasilkan bunga berbentuk rama-rama rona kuning dan kebiruan dengan sedikit palitan warna putih pada daunnya. Begitu juga spesies Canna yang lain, Canna glauca turut memerlukan cahaya matahari sepenuhnya. Cuma kelebihan Canna spesies ini adalah keupayaannya untuk hidup di dalam air. Daunnya yang lebar dapat dijadikan perlindungan buat ikan peliharaan di dalam kolam serta warna bunganya yang menarik menjadikan persekitaran taman lebih indah.

Selain daripada itu, terdapat juga tanaman air pinggiran berbunga ungu mampu menimbulkan kelainan kepada binaan air terjun anda. Pontederia cordata, Eichhornia crassipes dan Thalia dealbata adalah antara tanaman air pinggiran berbunga yang boleh hidup di dalam air.  Penggunaan container adalah digalakkan ketika penanaman invasive Thali dealbata kerana ia dapat mengelakkan akarnya mengganggu liner kolam.

Selain warna ungu dan kuning, merah bunga Lobelia cardinalis juga dapat mengurangkan warna hijau senada pada taman air serta melembutkan struktur air terjun. Uniknya tanaman ini selain warna merah menyala bunga yang mencetuskan kelainan pada taman air, ia juga dapat menyingkirkan nitrogen, ammonia, nitrat dan mineral lain yang boleh menggalakkan pertumbuhan alga pada kolam melalui sistem biologi yang terdapat pada akarnya. Tanaman ini amat diperlukan untuk mengekalkan ekosistem pada taman air supaya rantaian ekologi di dalam kolam tidak terganggu serta menghasilkan pemandangan semula jadi di taman anda.

Bagi melembutkan suasana taman air yang sedikit meriah dengan warna-warna terang bunga, kehadiran Bacopa monnieri  dengan bunga halus berwarna putih menjadikannya lebih sejuk mata memandang. Bacopa monnieri  ini mempunyai dedaun lebat berwarna hijau pekat memudahkan anda mengadunkannya bersama tanaman air yang lain. Berbeza dengan Canna, Pontederia dan Thalia yang bersaiz tinggi, Bacopa akan menjalar dan merimbun mengikut platform yang menanggungnya.

Secara keseluruhannya, kehadiran air terjun di perkarangan halaman merupakan suatu elemen yang sangat baik dari segi visual dan penggunaannya. Selain mewujudkan pemandangan dramatik dengan kejernihan jatuhan airnya, air terjun juga mencipta keindahan dan persekitaran semula jadi bagi makhluk yang mendiaminya. Manakala, tanaman air pula memainkan peranan penting membantu memberikan keseimbangan kepada ekosistem elemen landskap tersebut.

5 Fakta Mengenai Mesin Basuh Dan Cucian Pakaian Ni Mitos Je. Tak nak baju bertimpa dan menggunung, anda perlu rutinkan tugas mencuci pakaian secara kerap. Kalau keluarga yang besar, ia boleh dilakukan setiap ahri. Bagi yang bujang atau keluarga yang kecil, paling tidak, lakukan cucian baju 2 hari sekali.

Dipetik dari artikel Mr. Right, terdapat beberapa fakta yang semala ni dipraktikkan dan dipercayai oleh masyarakat adalah mitos semata-mata. Antaranya:

Ramai beranggapan mesin bukaan depan lebih bagus, mencuci secara effisyen dan sebagainya. Ini adalah mitos yang umum percaya. Tapi, sebeanrnya bukaan depan atau atas bukan lah yang diambil kira kerana ia mempunyai konsep rekaan dan fungsi yang sama. Bezanya adalah ruang yang digunakan. Yang menjadi keutamaan dalam rekaan mesin basuh sebeanrnya adalah jimat tenaga atau tenaga effisian’

Memang ramai yang praktikkan cucian mengikut warna. Tak salah. Tapi yang lebih tepat adalah cucian mengikut jenis fabrik. Fabrik yang mempunyai tekstur yang lebih berat seperti jeans atau denim akan lebih mudah merosakan kain yang lebih halus dan lembut.

Mesti yang kenekan dulu butag dan zip sebelum di cuci kan? Kononya nanti takut butang dan zip cepat rosak. Tahukah anda bahawa ia sebenarnya penyebab utama butang dan zip rosak? Ia disebab tekanan putaran di dalam mesin. Secara tidak langsung, ia antara penyebab tekstur kain mudah smelonggar atau meregang akibat ketegangan pada bahagian di di butang

Ini adalah fakta yang paling mitos. Jika terlalu banyak sabun digunakan ia akan menyebabkan buih terhasil secara extra. Secara tidak langsung, ia menyebabkan tompokan sabun pada pakaian

Setiap mesin basuh direka bergantung kepada kapasiti yang telah ditetapkan. Ramai beranggapan, cucian dengan kaapsiti penuh akan menyebabkan mesin cepat rosak.api, hakikatnya cucian penuh sebeanrnya lebih jimat tenaga elektrik, air dan masa.

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan tanaman pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai tanaman pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan tanaman pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Pokok senduduk atau nama saintifiknya Melastoma malabathricum merupakan pokok renek yang  biasa dijumpai di dalam belukar dan semak yang tidak terlalu tebal. Tinggi purata pokok senduduk ialah 1 meter. Namun ia boleh mencapai ketinggian hingga 3 meter. Batangnya berwarna kemerahan dan dilitupi oleh bulu-bulu halus. Sama seperti batang, daun dan buahnya juga dilitupi bulu ini. Bunganya cantik dan mempunyai lima kelopak dengan stamen berwarna kuning di tengah-tengahnya. Bunga senduduk yang paling biasa dijumpai berwarna ungu gelap hingga ke merah jambu dan putih.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Bagi mereka yang menetap di kediaman jenis High Rise’ seperti apartment atau kondominium, sudah semestinya ruang tempat menjemur pakaian antara ruang yang sangat penting.

Namun begitu, ruang tempat menjemur pakaian ini yang tersedia ada kalanya memiliki kekurangan sekaligus boleh mendatangkan masalah kepada pemilik rumah dari segi saiz keluasan ruang tersebut.

Ini kerana, saiz keluasan ruang tempat menjemur pakaian yang tersedia sempit dan sangat terhad. Jadi, sudah pasti ia akan mendatangkan masalah ketika untuk menjemur pakaian di ruang tersebut.

Sebagai solusi, apa kata anda menggunakan ampaian pakaian seperti ini untuk mengatasi masalah tersebut. Apa yang menariknya mengenai ampaian pakaian ini ia boleh dilipat dah tidak menggunakan ruang yang terlalu besar untuk memasangnya.

Bukan itu sahaja, untuk memasangnya juga tidak begitu rumit dan amat mudah untuk dikendalikan. Malah, ampaian pakaian ini sangat kukuh dan boleh menampung jumlah kain jemuran yang banyak dalam satu masa.

Manakala, harga yang dijual tidak terlalu mahal dan berpatutan jadi anda tidak perlu untuk berbelanja besar pun.

Foto: Facebook Pemburu Tiket Murah


Belacan + Ubat Gegat Cegah Monyet Dan Babi Hutan

monyet, babi hutan, memerang, biawak adalah antara haiwan perosak atau ancaman utama tanaman dan haiwan ternakkan. Sudah pelbagai cara yang dilakukan untuk mencegah kehadiran haiwan perosak ni termasuklah bina pagar untuk menghalang ia masuk ke kebun.

Ada lagi satu teknik yang digunakan dan menjadi amal pekebun iaitu dengan menggunakan cecair yang dipanggil kencing haraumau. Aromanya digeruni oleh haiwan perosak terutamanya monyet dan babi hutan. Namun, agak susah dan harganya pun boleh tahan mahal di pasaran. Sebagai ganti, anda boleh hasilkan sendiri aroma kencing harimau dengan menggunakan beberapa bahan mudha dan murah seperti yang dilakukan oleh En. Wan Mohd Khairy

Bahan-bahan:
1 bahagian ubat gegat/lipas
1 bahagian belacan
Kain
Tali

Cara-cara:
1. Tumbuk dan hancurkan belacan dan ubat gegat
2. Gaul sehingga sebati
3. Bungkus bahan adunan di dalam kain
4. Gantung di sekitar sempadan kebun. jarak anytara satu bungkusan lebih kurang 5 meter

Daisy adalah tanaman berbunga yang mempunyai pelbagai rona bunga yang menarik dan sering menjadi pilihan peminat dekorasi taman berkonsep kedesaan. Ramai beranggapan, Daisy Afrika atau nama saintifiknya Gerbera jamesonii merupakan tanaman bermusim.

Ini disebabkan, ia perlu diganti selepas selesai berbunga dan mempunyai jangka hayat yang sekejap. Tidak kurang juga, pokok daunya merimbun tapi tidak berjaya menghasilkan bunga. Sebenarnya, cara atau teknik penyelengaraan yang salah menyebabkan tanaman ini cepat mati atau mudah rosak. Berikut, 5 tip penjagaan yang WAJIB anda lakukan untuk memastikan daisy yang ditanam tahan lebih lama dan sentiasa berbunga:

1. Ramai melalukan teknik sirama yang salah dan ini antara faktor utama menyeabbkan daisy cepat mati dan mudah dijangkiti penyakit. Siraman yang berlebihan akan menyebabkan jangkitan kuman terutamanya pada pangkal pokok mudah berlaku. Akar mula masam dan gagal menghasilkan tanaman yang sihat. Di samping itu juga, siraman yang di lakukan terus ke atas pokok akan merosakkan kudup bunga yang baru. Sebaiknya, siraman daisy perlu dilakukan terus ke permukaan tanah atau pangkal tanaman.

2. Siraman pun, tak boleh di lakukan dalam kadar arus yang laju. Ia juga boleh menyebabkan kerosakkan pada tanaman

3. Harus di ingat juga, siraman perlu dilakukan di waktu pagi melainkan di musim panas dan pastikan medium tanaamn dalam keadaan kering ketika siraman seterusnya dilakukan

4. Untuk tujuan pembajaan, pastikan ia di tabur dalam jarak 3-5 inci dari pangkal tanaman. Jika pangkal terkena baja, ia akan menyebabkan tanaman panas dan tanpa awatan ia mula mengering dan mati. Jika anda mengesan tanaman anda mengalami masalah tersebut, bersihkan baja dari pangkal tanaman, dan lakukan siraman sehingga baja yang tersisa larut

5. Daisy merupakan tanaman berbunga. Sudah pasti, jenis tanaman berbunga ini memerlukan cahaya matahari untuk menghasilkan bunga. Sama seperti daisy, tanaman ini memerlukan cahaya matahair terus terutamanya di waktu pagi. Namun, pastikan jika cahaya matahari yang diterima terik, ia membahayakan tanaman

Bayam brazil atau dikenali dengan nama bayam sissol/samba lettuce / poor mans’s spinach tinggi khasiat. Antaranya ialah ia mengandungi enzim yang berupaya membantu melawan kanser dan membantu mengekalkan kesihatan mata.

Bukan sahaja jimat ruang, kurang medium tanah dan paling best bila dah melampai-lampai tu nampak lagi cantik pula


5 Herba Viral Ini Bahaya Dan Mengancam Kesihatan Anda

Seronok tengok sahabat Laman ramai yang sudah atau mula ke arah pengamalan berkebun secar organik. Ia bagi memastikan makanan atau sayuran segar yang dimakan terhindar dari segala semburan dan kandungan kimia yang banyak digunakan seperti di ladang-ladang sayuran yang lain. Selain itu, kesadaran pengambilan ubatan alternatif seperti herba turut menjadi perhatian. Ini kerana, ramai yang mula mencegah dan merawat penyakit dengan berdasarkan petua atau amalan orang terdahulu yang hanya menggunakan tumbuhan untuk tujuan pengubatan.

Namun harus diingat, pengambilan herba bagi tujuan perubatan perlu mengikut kadar atau dos yang tertentu . Jika tidak, bahana lain akan mengancam anda. Berikut antara tanaman herba yang mengundag ancaman kepada kesihatan jika pengambilannya berlebihan:

1. Hempedu bumi
Tanaman yang hidup liar seperti rumpai ini mempunyai banyak khasiat. Antaranya, melegakan kembung perut, darah tinggi dan sebagainya, Ia adalah sejenis ubat dan bukan supplement. Oleh itu, pengambilanya disarankan tidak lebih dari 2 minggu. Untuk tujuan rawatan, ambil 3 hingga 5 helai daun yang direndam didalam air kosong. Pengambilan berterusan dan tidak mengikut dos yang ditetapkan boleh menyebabkan masalah hati

2. Daun rerama
Dulu pernah viral tanaman ini. tiba-tiba harga pokok rerama ini naik tinggi kerna menjadi buruan dan viral disebabkan oleh harga dan manfaatnya yang tinggi. Tapi sekarang sudah makin dilupakan. Rerama sebenarnya adalah dari keluarga oxalis iaitu sejenis tumbuhan yang tinggi kompaun oxalate. Pengambilanya yang berterusan dalam tempoh yang lama akan menyebabkan pembentukkan kristal atau batu karang di dalam sistem respirasi manusia

3. Pokok sambungnyawa atau bismillah
Pokok herba yang mudah hidup ini pun antara tanaman herba vairal. Kebiasaanya, kaedah pengambilan yang diamalkan oleh masyarakat Malaysia dengan menjadikan pucuk nya sebagai ulam atau jus bagi merawat masalah diabetis, kanser, kolestrol dan pelbagai lagi. Namun pengambilanya dalam tempoh yang lama secara kerap akan merosakkan hati. Hal ini disebabkan oleh kandungan toksik yang tinggi. Antara tanda awal keracun disebabkan oleh amalan pengambilan daun ini adalah apabila mata kelihatan merah

4. Mahkota dewa
Banyak warung menyediakan minum kopi campuran yang mempunyai perisa mahkota dewa. Dan ia sentia menjadi kegemaran mereka yang suka melepak di warung. Ada tu sehari tak pekena secawan kopi mahkota dewa, rasa semacam sahaja badan. Betul tak? ha… ini lah hakikatnya, mahkota dewa bersifat steroid. Ia menyebabkan badan anda berasa sihat. Seperti mana pengambilan steroid yang lain, pengambilan jagka panjang melemahkan sitem imunisasi. Bila sistem imunisasi lemah, kita senang nak kena penyakit berjangkit dan juga kanser

Tahu kah anda madu mengandungi enzim yang boleh menggalakkan pertumbuhan akar tumbuhan. Madu mengandungi bahan antiseptik dan antikulat yang mampu menjaga tanaman daripada serangan bakteria dan kulat. Untuk menghasilkan larutan penggalak akar, berikut adalah apa yang anda perlu lakukan.

Ramai pemilik kediaman kini sudah mula ada kesedaran untuk menjadikan ruang balkoni atau pun ruang laman sebagai tempat untuk mereka bercucuk tanam sayur-sayuran. Sebenarnya ia tidak lah memerlukan ruang yang banyak kerana semua pokok sayuran ini boleh ditanam di dalam pasu seperti pandan, kunyit, kobis, cili dan sebagainya. Bagi newbie yang mula berjinak untuk tanam sayur, LAMAN kongsikan tip mudah sebelum anda mula.

Saja try test tanam guna keratan untuk sawi. Eh, jadilah pulak. Harap membesar dengan baik ye

1. Sediakan medium tanamana yang mempunyai saliran baik dalam bekas yang telah dilubangkan.

2. Selasai potong pak choi tu, rendam dalam air paip biasa dalam 30 minit

3. Selepas direndam, terus tanam pada medium yang telah disediakan. Jangan tanam terlalu dalam. Pastikan bahagian yang berdaun (pucuk) tidak terlindung dengan tanah.


Hormon Akar dan Booster Untuk Tanaman Dari Daun Ketapang

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).

APA ITU BUAH KUNDANG?
Buah kundang, buah setar, temia, rembunia atau nama saintifiknya Bouea macrophylla dari keluarga Anacardiaceae merupakan tumbuhan asal Malaysia dan di kebanyakan negara Asia. Ia juga dikenali dengan pelbagai nama seperti Ma Prang (Thailand), ramania atau gandaria (Indonesia), mayun thee (Burma) dan thanh tra (Vietnam).

Pokoknya berkanopi besar yang boleh mencecah ketinggian sehingga 18 meter. Boleh dibiak menggunakan biji benih atau cantuman mata tunas. Pembiakan menggunakan biji benih memakan masa 6-8 tahun untuk berbuah dan 4-5 tahun jika dibiak menggunakan mata tunas.

Apa yang pasti buah ini tergolong dalam kategori buah nadir yang jarang ditemui lagi di Malaysia, tetapi berbeza bagi negara Thailand yang telah mula mengomersilkan buah ini dengan menonjolkan varieti yang lebih baik dan manis.

KHASIAT BUAH KUNDANG :

• Makanan Pencegah Kanser
• Disebabkan rasanya yang masam. Buah kundang kaya dengan vitamin C yang merupakan antioksidan yang terbaik yang mampu untuk mencegah kanser serta mengelakkan sel-sel kulit menjadi rosak.Mengurangkan Simptom Demam….Kandungan Vitamin C yang terdapat pada buah kundang juga dapat mengurangkan kesan akibat demam seperti loya, sakit-sakit badan dan selsema.
• Mengurangkan Risiko Sakit Jantung
Disebabkan buah ini mengandungi antioksidan yang tinggi, buah ini dapat memelihara kesihatan jantung dengan mengembangkan saluran darah untuk menjauhkan penyakit atherosclerosis.
• Ubat Sakit Kepala
Ini adalah penyediaan tradisional. Ambil daunnya dan tumbuk lumat. Kemudian tepekkan dikepala seperti menampal koyok untuk mengurangkan rasa kesakitan sebelum mendapat rawatan dari pakar yang bertauliah.
• Mengurangkan Tekanan Darah Tinggi
Apa-apa sahaja makanan yang memberi kebaikan kepada jantung, automatik makanan tersebut baik untuk tekanan darah dengan memberi bukaan (pengembangan yang baik) kepada salur darah dan dapag mengurangkan tekanan darah tinggi.
• Disebabkan rasanya yang masam, buah kundang tinggi dengan vitamin C. Ternyata buah kundang mempunyai banyak khasiat bukan sahaja dari buahnya sahaja, malahan termasuk juga daun dan tangkai. Pucuk daun kundang yang masih muda dan berwarna ungu boleh dijadikan ulam-ulaman.

Sedapnya aroma nasi yang di letak daun pandan walaupun hanya nasi putih. Pandan ni, banyak kegunaannya bukan sahaja dalam masakan. Ia juga digunakan untuk tujuan lain seperti semedi merawat penyakit, menghalau lipas, mengharumkan kamar dan sebagainya. Sehinggakana da yang sanggup membuat atau menghasilkan formula alternatif seperti aroma daun pandan.

Umum tahu, pandan mudah dibiakkan di kawasan yang lembap dan mempunyai kandungan organik yang tinggi. Sebab itu kebanykakkan orang akan memilih kawasan berhampiran dengan air seperti tepi parit atau longkang yang berair sebagai lokasi untuk tanam daun pandan. tapi, bagi anda yang tidak mempunyai ruang landskap yang mencukupi terutamanya yang tinggal di rumah flat dan pangsapuri, anda boleh cuba tanam daun pandan di dalam pasu. Hasilnya memang tidak sama dengan yang ditanam di atas tanah. tapi, boleh la. Berikut keperluan yang perlu disediakan:

1. Medium tanaman
Pilih medium tanaman yang kaya dengan bahan organik . Boleh gunakan medium tanaamn siap rawat yang terdapat dipasaran. Cuma, untuk pandan ia memerlukan tanah yang sentiasa gembur. Oleh itu, tambahkan perlite ke dalam medium tanaman.
Perlite bukan sekadar dapat memperbaiki sistem saliran dan pengudaraan medium pemasuan malah ia dapat memegang kelembapan dalam tempoh yang lama

2. Pilih pasu
Pastikan anda menggunakan pasu yang mempunyai sistem saliran di bahagian dasarnya. Walaupun pandan sukakan air, namun ia tidak tahan kepada air yang bertakung dalam tempoh yang lama. Ia akan melemaskan sistem akar pandan. Sebaiknya, pilih pasu jenis tanah liat kerana ia mempunyai sistemudara yang baik

3. Anak pokok
Pilih anak pokok yang telah matang. Anak pokok pandan menunjukkan ia telah matang apabila sudah mengelurkan akar sendiri. Pastikan anak pokok pandan tersebut mempunyai sekurang-kurangnya 3 helai akar yang sihat. Tak perlu akar yang terlalu panjang. Pastikan anda menggunkan pisau yang telah distril untuk memotong anak pokok dari induknya.

4. Penanaman
Sediakan medium di dalam pasu dan tanam bahagian akar pandan yang kasar terus ke dalam medium tanaman. Sediakan sokongan kerana untuk peringkat ini, akar pandan masih tidak kukuh. Selesai di tanam, terus lakukan siraman dan letakkandi kawasan yang tidak terima terik matahari terus. Elak letak di tempat yang terkena matahari petang kerana ia akan membantutkan pertumbuhan pandan

5. Siraman
Untuk peringkat awal tanaman, siraman perlu di lakukan sehari sekali. Akan tetapi, jika musim panas, periksa medium tanaman. Jika kering, segara lakukan siraman. Apabila pokok sudah stabil, siraman hanya perlu dilakukan 2 kali seminggu atau jika perlu

6. Pembajaan dan menggembur
Pandan memang tanaman yang memerlukan nutrisi yang tinggi dan sentiasa gembur. Oleh itu, lakukan pembajaan dan kerja menggembur setiap 2 minggu. Jika kelihatan medium semakan mendap, segara tambahkan bagi mengelak akar pandan terdedah kepada persekitaran

Selain pandan, anda boleh juga tanam serai dan kunyit di dalam pasu

Menyediakan perabot taman menjadi satu keperluan untuk memastikan laman yang dihias indah dapat dinikmati dan dimanfaatkan. Namun, untuk memastikan perabot laman ini sentiasa dalam keadaan baik dan terjaga adalah satu hal yang ramai gagal untuk lakukan.

Kebanyakkan pemilik laman di Malaysia lebih yakin dengan pemilihan perabot dari material kayu terutamanya cengal atau balau. Hal ini disebabkan oleh materialnya yang tahan lasak. Pun begitu, jika tidak dijaga kayu yang semahal mana pun dibeli akan kelihatan kusam dan tidak menarik. Melainkan memang laman anda berkonsepkan rustik.

Jadi untuk memastikan perabot laman sentiasa dalam keadaan baik, penyelenggaraan perlu dilakukan. Setiap jenis material mempunyai cara penjagaan yang berbeza.

WICKER

Penjagaan: Kerap lap permukaan perabut wicker dengan menggunkan kain bersih microfiber untuk membersihkan habuk dan kotoran. Selain itu juga, boleh gunakan vaccume yang mempunyai penyambung kepala berus lembut. Tapi pastikan angin yang menyedut tidak terlalu kuat.

PLASTIK

Penjagaan: Perabot yang diperbuat daripada plastik atau resin tidak memerlukan penjagaan yang rapi. Cukup sekadar semburkan air untuk menanggalkan atau mencuci kotoran yang melekat pada permukaan perabot. Sebaiknya, letak perabot pelastik anda di kawasan separa teduhan

KAYU

Penjagaan: Pastikan perabot kayu anda dilengkapi dengan lapisan pelindung seperti varnish. Lapisan ini penting untuk memastikan teksture dan warna kayu dapat dilindungi. Jika kelihatan perabot mula kusam, ini bermakna lapisan varnish tersebut mula hilang. Jadi, anda perlu sapu balik lapisan varnish. Kebiasaanya, lapasan varnish perlu di sapu semula sekurang-kurangnya setahun sekali. Namun sebelum lapisan baru di sapu, pemberishan perlu dilakukan

CAST IRON DAN METAL

Penjagaan: Kebanyakkan perabot taman diperbuat daripada besi jenis tahan karat. untuk membersihkan perabot jenis ini, anda hanya pelru lap dan bersihkan dengan kain. Namun jika sebaliknya, lapisan pelindung seperti cat minyak perlu dilapiskan. Sentiasa perhatikan permukaan cat, jika terdapat rekahan ia akan memberi ruang air masuk dan lama-kelamaan bahagian yang bocor akan mula berkarat.


(VIDEO) Cara Bersihkan “Air Fryer” Ikut Petua Ibu Ini, Mudah Dan Lebih Efektif!

Kini, rata-rata kediaman di Malaysia pasti mempunyai sebuah air fryer. Ternyata dengan mempunyai peralatan memasak canggih ini, aktiviti memasak akan menjadi jauh lebih mudah dan singkat. Kepelbagaian fungsi yang memenuhi setiap keperluan didapur menjadikan alat ini sebagai suatu kemestian.

Hari ini kita kongsikan cara membersihkan Air Fryer kita. Semenjak aktif dalam group ini, saya pun menerima banyak PM untuk menanyakan saya cara saya membersihkan Air Fryer. Hah! kebetualn saya nak membersihkan Air Fryer hari ini lalu terfikir untuk membuat video ini. Harap perkongsian saya memberi serba sedikit manfaat kepada semua!

Peralatan Yang Diperlukan:

SELAMAT MENCUBA!

Bayangkan jika kediaman anda terletak dilereng bukit dengan deruan angin segar serta pemandangan yang luas tanpa halangan. Inilah yang dikatakan dengan syurga dunia. ‘Rumahku Syurgaku’ di mana anda masih boleh miliki kediaman seumpama ini. Jom! IMPIANA kongsikan pengalaman IMPIANA tatkala berada di kawasan kediaman tersebut.

Ervina di Ara Sendayan kini menjadi buah mulut ramai dengan lokasi yang tidak jauh dari Kuala Lumpur serta kedudukan lokasi yang cukup strategi. Siapa yang tidak mahu kedudukan rumah mereka tinggi dari kediaman lain. Di tambah pula dengan pemandangan luas tanpa dihalang dengan bangunan atau binaan lain.

Kediaman Ervina ini bakal memberi kepuasan yang maksimum kepada setiap pemiliknya. Bukaan kediaman yang luas mampu memberi keselesaan bagi yang baru berumah tangga mahupun sudah dan ingin menambah ahli keluarga. 4 bilik tidur, 5 bilikair, 1 powder room dan 2 bilik utiliti sudah pastinya selesa.

Menariknya lagi pemilik Ervina ini akan dibekalkan dengan Broadband percuma selama satu tahun dan keselamatan terjamin dengan pemasangan CCTV lengkap serta penggera keselamatan berserta butang panik.

Pada kebiasaannya bila anda membeli rumah, pemilik akan mula berfikir dekat mana nak letak penghawa dingin dan mula menebuk dinding dan sebagainya bukan. Di Ervina 7 nos tempat penyaman udara dan 8 nos kipas siling telah disediakan.

Kemasan lantai kayu dari tangga, ruang keluarga dan bilik tidur pada tingkat atas membuatkan kediaman ini terasa tenang dan nyaman. Kediaman di Ervina ini lengkap dengan sistem solar air panas dan rain water harvesting system. Hmmm…. Susahkan nak bandingkan dengan kelebihan yang pemaju Matrix Concepts ini berikan berbanding dengan rumah yang lain.

IMPIANA memang berkena sungguh dengan kediaman ini. Satu lagi sebelum terlupa nak kongsikan bersama anda, jika anda memiliki rumah disini keahlian eksklusif di Country Club d’Tempat secara percuma sehingga lapan tahun untuk anda.

Selain itu fasiliti seperti Sunken Seating, Amphitheater, gazebo atau dek tinjau, taman permainan, Outdoor Gymnasium, Cheese Play Wall, Reflexology Path dan Barbeque Pit melengkapkan kediaman Ervina ini untuk aktiviti bersama keluarga.

Tergoda dengan kediaman ini? Pasti anda sedang tersenyum dan mula berbincang untuk pergi melihat dan merasai keindahan dan suasana di sanakan. Jadi, mulakan perancangan masa depan anda bersama pelan Matrix’s HomeMade dan nikmati ganjaran berganda. Kalau anda nak tahu apa kelebihan yang pihak Matrix’s berikan pada semua pemilik ialah duti setem dikecualikan (Di bawah Kempen HOC 2020), percuma yuran guaman, percuma perkhidmatan internet jalur lebar selama setahun dan banyak promosi lagi! Tunggu apa lagi!

Jika hati dah mula berkenan tunggu apa lagi  layari www.arasendayan.com.my atau hubungi talian bebas 1800882688 atau terus ke Matrix Galleria @ Ara Sendayan.

15 langkah ini wajib anda buat setelah dapat kunci rumah baru anda. Buat pembeli rumah untuk pertama kali kadang-kadang anda tidak arif apa tindakan yang perlu anda lakukan setelah pemaju menyerahkan kunci rumah (vacant possession).

Apa yang perlu anda buat bila dapat kunci rumah, ini semua menjadi persoalan kepada semua pemilik rumah baru. Perasaan yang gembira terlalu seronok ini membuatkan kita alpa apa yang kita perlu lakukan dulu. Apa yang perlu anda buat bila dapat kunci rumah? Jom tanya Pakar Hartanah kita.

Pakar hartanah sekunder  terkenal, iaitu Dr Azizul Azli Ahmad berkongsi 15 panduan yang wajib anda buat sebelum berpindah masuk atau melakukan ubah suai rumah.  Jangan terus teruja dapat kunci tapi buat dulu inspection secara terperinci. Sebaiknya setelah mendapat rumah baru  anda jangan mengubah suai rumah tersebut dalam tempoh 18-24 bulan kerana pemaju yang akan menanggung kecacatan rumah tersebut.

SENARAI SEMAK KEADAAN RUMAH BARU

1. Pastikan tiada takungan air dalam lantai tandas. Buat ujian air dengan simbah sebaldi air, pastikan air mengalir kelubang saliran.
2. Tiada jubin lantai yang retak, sumbing atau pecah.
3. Keadaan lantai bersih, tiada kesan tumpahan cat atau najis tukang buat rumah.
4. Keadaan dinding tiada keretakkan atau cat merekah.
5. Kesan lembapan dalam dinding akibat paip bocor, paip ada dalam dinding.
6. Setiap kunci pintu berfungsi dengan baik.
7. Tingkap dan pintu dapat dibukak tutup dengan baik dan rapat tanpa regangan.
8. Kualiti kayu pada pintu dalam keadaan baik tidak merekah atau berlubang dimakan ulat.
9. Tiada kesan kebocoran pada setiap tingkap, lihat keadaan selepas hujan lebat kawan!
10. Keadaan siling tidak beralun, retak, rata dan tidak melendut.
11. Pastikan tiada kesan air dan lumut pada siling,ini tanda kebocoran berlaku.
12. Pasang lampu seharian untuk uji arus elektik dan pendawaian baik dalam rumah.
13. Uji semua soket elektrik pastikan ianya berfungsi, guna plug hp untuk menguji juga boleh dilakukan.
14. Pastikan sinki tidak bocor dan berfungsi dengan baik.
15. Semua saluran dan tekanan air berfungsi dengan baik dan sekata. Lebih istimewa ajak isteri mandi sama sama!
Lebih istimewa waktu periksa ini dah ada orang rumah, boleh cat rumah sambil pegang tangan sama sama.

Perasan tak, kadang-kadang akan ada kesan kekuningan pada bahagian bawah lengan atau ketiak walaupun baju telah dicuci. Lebih-lebih lagi pada pakaian bewarna putih. Kesan kotoran degil ini tidak hanya terdpat pada bahagian tersebut, malah juga boleh terjadi pada bahagian kolar dimana peluh selalu berkumpul.

Memang susah nak tanggalkan kesan kuning ni. Nak tak nak, terpaksa juga lah pakai kalau dah terdesak. Dan paling teruk, kita buang sahaja baju yang terjejas kerana tak sanggup menanggung malu berhadapan orang ramai dengan baju bertanda kuning pada bahagian tertentu.

Tetapi sebelum itu, apa kata anda cuba dahulu petua dari saudara Herry Rozular ini. Menurutnya, sabut ajaib yang berharga RM5.90 ini mampu menghilangkan kesan kuning pada pakaian dengan mudah. Betul-betul menakjubkan!

Menurut beliau lagi, sabun inibukan hanya boleh bantu hilangkan kesan kuning pada bahagian ketiak dan kolar baju, malah juga boleh digunakan untuk kasut yang kotor.

Inilah sabun yang disebut-sebut tu. Boleh dibeli di Daiso. Selamat mencuba!

“Masuk Daiso wajib korang grab blue stick soap ni! Sy dh lama geram dgn kotoran degil yg kuning kt part deodorant tu ? dah banyak kali sental tak hilang2 last2 try beli benda ni korang tgk la sendiri pic tu. Tu baru sekali basuh.

Sabun ni nk pakai korang kena sapu sikit kat kawasan kotoran n pakai berus utk sental. Lepas tu basuh mcm biasa. Sabun ni kat area kolar baju n kasut kotor pn boleh pakai. So lepas ni kalau kolar baju sekolah putih anak korang ada kotoran, ha cuba sental pakai sabun ni. Seketul ni RM5.90 je boleh beli kat Daiso ✌?“